„Ceva ce nu s-a măsurat niciodată; întinderea speranței. ” (Victor Hugo) w 

„d Aspecte legale ale 
dreptului cu privire 


la petiţionare saci 


sărbători fericite! 

Dragi cititori, stimaţi colegi, ju- Acum, cînd sărbătorile ne bat la uşă, aducind cu sine emoția 
| rişti, studenţi, o feerică iarnă ce  datinei străbune, iar fiecare fulg în zbor dindu-ne speranţa unui 
aduce cu sine magia sărbătorilor ne an mai curat, deschideţi larg porţile sufletului şi primiţi mesajul 
inundă meleagul şi sufletele cu puri- nostru de felicitare plin de ginduri alese şi înaltă considerațiu- 
tatea-i sclipitoare, cu fericire, pace, ne. 

"| linişte şi armonie. E ceva ce ne aduce Fie ca spiritul sărbătorilor de iarnă să pătrundă în sufletul 
b| aminte de neuitata copilărie, de co- Dumneavoastră, aducind cu sine bucurii cît mai multe şi credin- 
lindele sfinte, de mirosul de copturi fă în mai bine. 

şi sarmale gătite întotdeauna cu atita Vă dorim sănătate, satisfacție deplină pe plan personal şi 
ardoare de mama ... probabil ne-am profesional, prosperitate, reuşite în toate aspirațiile şi dorințele 
dori nespus de mult să mai retrăim Dumneavoastră, fericirea unei vieți împlinite. 


OOOOOOOOI 


macar pentru o clipă acele momente. Însă ființa umană a reuşit Să primim odată cu urătorii lumina, liniştea, dragostea, împă- 
să cucerească multe prin inteligenţa sa, dar continuă să rămînă carea, fericirea şi viața din Noul An. 
neputincioasă în faţa timpului. Aceasta este poate cea mai so- La mulți ani! 3 


lidă motivaţie ce ne-o oferă fascinația apropiatelor sărbători, 
de a lăsa la o parte sau chiar de a uita de griji- 
le şi supărările impuse de rigorile timpului şi 
de a face loc amintirilor plăcute şi lucrurilor 
bune şi frumoase care ne-au marcat viaţa pe 
parcursul întregului an. 

Clipele rămase ale lui 2009, involuntar par- 
că, ne fac să medităm profund asupra a tot ceea 
ce a fost, ce am realizat, ce am reuşit să de- 
venim, asupra faptelor noastre, chiar şi asupra 
greşelilor, iar emoţiile pentru ceea ce urmează 
să fie ne copleşesc din ce în ce mai mult. 

Astfel, pentru unii cu bune, pentru alții cu 
mai puţin bune anul 2009 trece, se perindă un- 
deva în timp, cedind treptat locul filelor ima- 
culate şi necunoscute încă ale lui 2010. lar 
speranța şi optimismul ne insuflă credința că 
Noul An va fi pentru noi mai curat, mai bun, 
mai plin, mai bogat, astfel încit pe fiecare filă 
din cele 365 să putem înscrie doar lucruri fru- 
moase, doar împliniri, doar ginduri luminoase 
şi nobile însoțite de indulgență, bunătate, căl- 


dură sufletească. E. a SE 


Analizind lucrurile în retrospectivă, constatăm că am devenit Gheorghe AVORNIC, 
mai puternici şi putem rezista intemperiilor sorții ca în final să SE doctor habilitat în drept, profesor universitar, 
găsim soluţii la problemele inerente vieții cotidiene şi să constru- decan al Facultăţii de Drept a USM, 


im împreună democrația statului de drept Republica Moldova. preşedinte al Consiliului de administraţie al UJM 

tale ale acestora. 


Reafirm încrederea şi 


ilegale. 


Interne şi să urez tuturor 


revin. 


Cu profund respect, 


LL 


Stimaţi angajaţi ai 
Ministerului 
Afacerilor Interne, 


Aniversarea Zilei Po- 
liţiei îmi conferă plăcutul 
prilej de a adresa sincere 
felicitări şi urări de succes 
tuturor celor care îşi exer- 
cită atribuţiile de protec- 
tori ai vieţii şi integrităţii 


persoanelor, ai drepturilor şi libertăţilor fundamen- 


Racordarea activității Ministerului Afacerilor 
Interne la valorile şi practica lumii moderne consti- 
tuie un obiectiv primordial al instituţiei şi obligă la 
sporirea continuă a gradului de responsabilitate şi 
profesionalism al poliţiştilor. 


sprijinul nostru față de Po- 


liţia Republicii Moldova în demersul său permanent 
de creştere a gradului de siguranță civică, a ordinii şi 
liniştii publice, care sa pună în prim-plan deservirea 
comunităţii şi apărarea cetăţenilor împotriva actelor 


De aceea, la ceas aniversar, îngăduiți-mi să feli- 
cit cordial întregul efectiv al Ministerului Afacerilor 


sănătate şi succese tot mai 


importante în îndeplinirea misiunilor de înaltă res- 
ponsabilitate socială şi mare nobleţe morală ce vă 


Transmit expresia acestor gînduri şi familiilor 
Dumneavoastră, de al căror suport depind atît de 
multe în succesul misiunii Poliţiei. 


Valeriu ZUBCO, 


Procuror General al Republicii Moldova 


Delegația R. Moldova în CUC a înaintat 


propuneri care vizează respectarea 
drepturilor omului în Zonă 


Delegaţia Republicii 
Moldova în Comisia Uni- 
ficată de Control (CUC) a 
propus operarea unor mo- 
dificări în Regulamentul 
privind activitatea observa- 
torilor militari în Zona de 
Securitate, care vizează res- 
pectarea drepturilor omului 
ale localnicilor. Adoptarea 
unei decizii în acest sens, la 
solicitarea părţii transnistre- 
ne, a fost transferată pentru 
una din şedinţele viitoare. 


ie zi 


Jon  Solonenco, copre- 
şedintele CUC din partea 
Republicii Moldova, a de- 
clarat că Chişinăul propune 
ca pentru o perioadă de trei 
luni, cu titlu de experiment, 
în Regulament să fie întrodus 
articolul care stipulează exa- 
minarea adresărilor în scris a 
populației sau administrații- 
lor locale privind libera cir- 
culație sau de alt gen. 

„Aceasta este o proble- 
mă-cheie, deoarece influen- 
tează direct asupra respectă- 
rii drepturilor omului într-o 
zonă cu regim special. Abor- 
darea acesteia este dictată 


de faptul că aflîndu-se în 
teren, observatorii militari 
nu introduc în rapoartele 
lor toate adresările popu- 
lației, lucru care, în con- 
secință nu permite CUC 
examinarea acestora”, a 
menţionat Ion Solonenco. 

Potrivit copresedintelui 
CUC din partea Republicii 
Moldova, în prezent există 
mai multe decizii ale CUC 
referitoare la respectarea 
drepturilor omului, care nu 
sînt executate, 
fapt demonstrat 
şi de ultimul 
raport al Co- 
mandamentului 

E Militar Unificat 
=! privind reținerea 
= mijloacelor de 
transport a doi 
cetățeni ai Republicii Mol- 
dova de posturile neauto- 
rizate, instalate de partea 
transnistreană în Zona de 
Securitate. 

În cadrul şedinţei, 
CUC a examinat şi alte 
probleme curente ce țin de 
situația din Zona de Secu- 
ritate, crearea şi activitatea 
centrului unificat de presă 
al Comisiei etc. De aseme- 
nea, prin unanimitate de 
voturi, au fost întăriți în 
calitate de observatori mi- 
litari, din partea Republicii 
Moldova, trei ofiţeri ai Ar- 
matei Naţionale. 


Procurorul General, Va- 
leriu Zubco, a avut astăzi o 
întrevedere cu delegaţia con- 
dusă de Thomas Markert, se- 
cretar adjunct al Comisiei de 
la Veneţia a Consiliului Euro- 
pei. 

Obiectivul principal al 
noii conduceri a Procuraturii 
Generale îl constituie reluarea 
procesului de reformare a jus- 
tiției şi implicit a Procuraturii 
într-o formă mult mai com- 
plexă, a declarat Procurorul 
General în debutul întrevede- 
rii. „Reforma judiciară care 
s-a derulat pînă în acest mo- 
ment a avut un caracter seg- 
mentar, de aceea ne ciocnim 
încă cu multe lacune şi caren- 
te în legislaţie, conflicte între 
norme, care, în cele din urmă, 
conduc la decizii de condam- 
nare a Republicii Moldova la 


Actual 


CEDO. Este un lucru dificil, 
dar este absolut indispensabil 
pentru a ne atinge scopul”, a 
precizat Valeriu Zubco. 

Referindu-se la noua Lege 
cu privire la Procuratură, Pro- 
curorul General a subliniat că 
deşi, comparativ cu cea veche, 
noua redacţie a Legii este mai 
avansată, există totuşi preve- 
deri care vin în contradicţie cu 
normele procesuale. Din aces- 
te considerente, este necesar 
ca aceasta să fie revăzută. 

DI Valeriu Zubco i-a fa- 
miliarizat pe oaspeţi cu paşii 
concreţi întreprinşi de institu- 
ție în intenția reformării, fă- 
cînd o sinteză asupra concep- 
tului de reorganizare a Pro- 
curaturii prin crearea de noi 
subdiviziuni specializate în 
investigarea cazurilor de rele 
tratamente şi tortură, a crimi- 


DREPTUL 


Procuratura Generală 
Comisia de la Veneţia împărtăşeşte aceleaşi opinii 
cu ale noii conduceri a Procuraturii 


nalității cibernetice şi altele. 

„În contextul aspiraţiei de 
integrare europeană sîntem 
conştienţi de importanța rea- 
lizării eficiente a angajamen- 
telor cu privire la respectarea 
drepturilor omului — element 
decisiv în schimbarea şi for- 
tificarea imaginii atît pe plan 
intern, cît şi pe cel extern al 
Procuraturii”, a adăugat Pro- 
curorul General. 

Thomas Markert a decla- 
rat că este impresionat de vi- 
ziunea amplă a Procurorului 
General şi a elogiat eforturile 
în domeniul reformării justi- 
tiei şi, în mod aparte, a insti- 
tuţiei, menționînd că această 
abordare va apropia şi mai 
mult Republica Moldova de 
Europa. 

Comisia de la Veneţia îm- 
părtăşeşte aceleaşi opinii cu 


ale noii conduceri a Procura- 
turii, a mai menţionat expertul 
european, subliniind că există 
spaţiu de cooperare pe acest 
segment şi asigurîndu-ne de 
susținere deplină în realizarea 
reformei. 

Părţile au făcut o trecere 
în revistă a implementării în 
Republica Moldova a unui şir 
de programe comune ale Co- 
misiei Europene şi Consiliului 
Europei, inclusiv în domeniile 
asigurării independenţei justi- 
ției, evaluării legislaţiei prin 
prisma corespunderii lor stan- 
dardelor unanim acceptate, 
respectării drepturilor omului 
şi altele. 

La finele evenimentului, 
Procurorul General a apreciat 
interesul constant al experţilor 
europeni pentru evoluţiile din 
republică. 


Procuratura Generală anunţă lansarea „telefonului de încredere” 


Procuratura Generală anunţă lansarea „telefonului de în- 
credere”, la numerele de telefon 22-81-18 sau 22-74-55. Acest 
număr este la dispoziţia cetăţenilor pentru a semnala fapte de 
tortură, tratamente sau pedepse inumane ori degradante. 

Linia telefonică a fost instituită în baza ordinului Procuro- 
rului General şi constituie încă un pas în investigarea cazurilor 
de tortură şi rele tratamente. 

In vederea depăşirii acestor probleme, Procurorul General, 
dl Valeriu Zubco, solicită cetăţenilor să utilizeze şi să benefi- 
cieze la maxim de linia „telefonului de încredere” a Procura- 
turii. 

„Ne-am propus să interacționăm eficient cu societatea ci- 
vilă, oferindu-i încă o posibilitate de a-i informa pe procurori, 
din prima sursă, asupra comiterii unor asemenea fapte. Con- 
comitent, prin această acţiune am mizat pe crearea unui me- 
canism real de monitorizare a procesului de urmărire penală 
pe aceste cauze”, a declarat Procurorul General, dl Valeriu 
Zubco. 

In acest context, au fost desemnaţi procurorii responsabili 
de recepționarea şi înregistrarea adresărilor parvenite de la ce- 


tățeni, precum şi evidența măsurilor întreprinse de către procu- 
rori întru prevenirea şi combaterea acestui fenomen. 

„Telefonul de încredere” a fost lansat în toate raioanele 
republicii, Procurorul General obligîndu-i pe procurorii teri- 
toriali şi specializaţi să asigure examinarea strictă a apelurilor 
şi comunicatelor înregistrate cu monitorizarea rezultatelor şi 
măsurilor întreprinse. 

Asigurînd confidenţialitatea reclamaţiilor, solicităm tuturor 
cetăţenilor care deţin informaţii asupra unor eventuale acţiuni 
de tortură sau tratamente inumane ori degradante, să contacte- 
ze în zilele de lucru, între orele 8:00 - 17:00, numerele „telefo- 
nului de încredere” (postate pe site-ul oficial al Procuraturii). 

Concomitent, procurorii apelează la cetățenii cărora le- 
au fost lezate drepturile sau cunosc detalii despre derogări cu 
diferită tematică, inclusiv cele comise de funcționari publici, 
angajaţi ai organelor de drept etc., să nu ezite să apeleze „tele- 
fonul de încredere” al instituţiei. 

In cazul în care ați primit răspuns de refuz din partea pro- 
curorilor teritoriali, rugăm să formaţi „linia fierbinte” a Procu- 
raturii Generale - 22-81-18 sau 22-74-55. 


Rezultatele măsurilor preventiv-profilactice de tip „Arsenal!” 


Evenimentele de ultimă oră ce s-au produs, precum şi măsu- 
rile de profilaxie şi operative întreprinse recent pe teritoriul mun. 
Chişinău denotă faptul că unii cetăţeni deţin ilegal arme de foc, 
muniții şi materiale explozive. 

In scopul evitării unor incidente produse şi pentru eficien- 
tizarea activităţii de supraveghere şi control asupra modului de 
circulaţie legitimă a lor, în perioada 7-9 decembrie curent, pe 
teritoriul capitalei a fost desfăşurat un complex de măsuri pre- 
ventiv-profilactice şi operativ-investigative. 

În urma măsurilor întreprinse au fost: 

— efectuate 2250 inspectări ale posesorilor de arme; 

— ridicate 376 arme de foc (3 arme confecţionate artizanal, 
7 arme cu ţeavă lisă (gaze), 3 arme cu ţeavă ghintuită, 4 arme 
fără stăpîn, 5 arme de foc au fost predate benevol la organul de 
poliție; 

— ridicate — 161 arme pentru încălcarea regulilor de deținere, 
port, transport, folosire sau aplicare; 

— ridicate — 98 pentru încălcarea termenului de prelungire a 
permisului portarmă. 

Au fost documentate: 

— 7 cazuri de deţinere ilegală sau predare benevolă a grena- 
delor; 

— 1 caz de ridicare a focosului; 


— 10 cazuri de deținere ilegală de muniții (cartuşe), fiind ridi- 
cate 503 unități cartuşe de diferit calibru; 

— 9 cazuri de predare benevolă a munitiilor (cartuşelor) la 
organul de poliţie, fiind predate 85 cartuşe de diferit calibru; 

— 2 cazuri de ridicare a materialelor explozive. 

Au fost întocmite 294 procese-verbale conform art.128 
Cod contravenţional al RM (încălcarea regulilor de vînătoare), 
art.361 CC (încălcarea regulilor de deţinere, port, transport, fo- 
losire sau aplicare a armei individuale), art.362 CC (încălcarea 
termenului de prelungire a permisului de deținere a armei), art. 
363 CC (tragerea din arma de foc în locuri publice), au fost pri- 
vaţi de dreptul la portarmă 3 posesori de armă. 

Conform art.290 Cod penal, purtarea, păstrarea, procurarea, 
fabricarea, repararea sau comercializarea armelor de foc, precum 
şi sustragerea lor, cu excepţia armei de vînătoare cu țeavă lisă, 
sau a munițiilor fără autorizaţia corespunzătoare se pedepseşte 
cu amendă în mărime de la 300 la 600 unităţi convenţionale sau 
cu muncă neremunerată în folosul comunităţii de la 180 la 240 
de ore, sau cu închisoare de pînă la 3 ani. 

Aceleaşi acţiuni săvîrşite de două sau mai multe persoane se 
pedepsesc cu închisoare de la 2 la 7 ani. 

Procuratura atenționează populaţia că persoana care a predat 
de bună voie arma de foc sau muniţiile pe care le deţinea fără 
autorizaţia corespunzătoare este liberată de răspundere penală. 


Pungăşie în ritm de dans 


În baza probelor prezentate de Procuratura Botanica, recent 
au fost condamnate două tinere şi un bărbat după cum urmează: 

— o tînără în vîrstă de 18 ani — la 3 ani închisoare cu termen 
de probă 2 ani pentru pungăşie; 

— o tînără de 19 ani — la un an închisoare, termen de probă un 
an (favorizarea infracţiunii); 

— un bărbat în vîrstă de 30 ani — la 7 ani închisoare pentru 
jaf. 

Potrivit procurorilor, în martie 2009, prin intermediul ziarului 
„Makler”, fetele au făcut cunoştinţă cu un domn de 50 de ani 
care dorea să „întemeieze o familie”. 

Întâlnirea a avut loc într-un bar din capitală, unde, în timpul 
dansului, una dintre fete, profitînd de neatenţia partenerului, a 


sustras din buzunarul acestuia 6100 euro, ulterior transmițîndu-i 
celeilalte fete pentru a-i ascunde. 

Ultima, primind bancnotele, le-a ascuns sub haină şi a părăsit 
localul. 

Bărbatul de 30 ani, care se afla în incinta aceluiaşi bar, a 
urmărit cele întîmplate şi în momentul cînd fetele au dispărut, 
iar pătimitul striga că i-au fost sustraşi banii, bănuind-o pe una 
din fete de posesie ilegală a banilor sustraşi, a urmărit-o şi i-a 
sustras banii. 

Procuratura face apel către populaţie că, în ajunul sărbătorilor 
de iarnă, fiind atraşi de distracții, să nu uite să-şi supravegheze 
bunurile personale. 

Sentința cu drept de atac în modul stabilit de lege. 


DREPTUL 


Accente 

Reforma în domeniul justiţiei juvenile: probleme de implementare 


Problemele social-economice cu 
care se confruntă de mai mulți ani 
societatea noastră au repercusiuni 
directe asupra institutului familiei, 
în special a capacităţilor de protec- 
ţie a drepturilor şi intereselor celor 
mai vulnerabili membri ai ei — copiii. 
Situaţia creată generează inevitabil 
creşterea numărului de copii aflaţi în 
dificultate, în situaţii de risc, precum 
şi a celor care au intrat în conflict cu 
legea. 

Recent, în cadrul unui program 
de instruire organizat de UNICEF 
pentru pregătirea profesioniştilor din 
cadrul organelor de drept din Repu- 
blica Moldova, în probema minorior 
am constatat că azi, poate mai mult 
ca oricînd, este necesară o abordare 
adecvată a problemei delincvenţei 
juvenile. Problema în cauză necesită 
a fi privită în spiritul atitudinii corec- 
te faţă de tinerii aflaţi în conflict cu 
legea şi al valorilor promovate de co- 
munitatea internațională în domeniul 
justiţiei juvenile. Majoritatea stan- 
dardelor europene încurajează statele 
să stabilească un sistem separat sau 
proceduri şi instituţii specializate 
pentru cazurile în care acuzați sau 
inculpaţi de comiterea infracțiunilor 
sînt copiii. Aceste exigenţe au meni- 
rea de a asigura interesul superior al 
copilului, prin respectarea drepturilor 
ce decurg din statutul său de minor. 
Contactele, interacţiunea dintre re- 
prezentanții organelor de drept şi co- 
pii trebuie să fie de o asemenea natură 
încît să se respecte statutul juridic al 
minorului. Ele trebuie să evite dauna 
şi să promoveze condiţii favorabile 
pentru copii. 

Deocamdată, în Republica 
Moldova nu există un sistem se- 
parat de justiţie juvenilă care ar 
soluţiona problemele specifice ale 


copiilor, iar administrarea justiției 
privind copiii şi tinerii este divizată 
între diferite organe administrative 
şi judiciare. 

Prioritatea acestor necesităţi a 
fost reflectată în repetate rînduri 
în rapoartele şi studiile UNICEF, 
elaborate de Repu- 
blica Moldova şi re- 
prezentanții societății 
civile. Pornind de la 
aceste realități, prin 
ordinul Procurorului 
General nr. 54/21 din 
29.03.2004, în toate 
procuraturile din țară 
au fost desemnați pro- 
curori specializați pen- 
tru efectuarea urmări- 
rii în cauzele penale în 
care sînt implicați mi- 
norii. În acelaşi scop, 
cu suportul UNICEF 
s-a inițiat un proces 
de instruire a procuro- 
rilor, judecătorilor în 
ceea ce priveşte famili- 
arizarea cu standardele 
internaționale şi preluarea bunelor 
practici existente în domeniul jus- 
tiţiei juvenile în vederea traducerii 
lor în activitatea organelor de drept 
naţionale, măsurile date fiind extrem 
de oportune şi binevenite. 

Ulterior, conform modificări- 
lor operate în legislație prin Legea 
nr.184-XVI din 29.06.2006 (MO 
nr.126-130/599 din 11.08.2006), 
exercitarea urmăririi penale în cau- 
zele în care sînt implicați făptuitori 
minori a fost atribuită în competența 
exclusivă a procurorului, acestea fi- 
ind retrase din domeniul de activitate 
al poliției. Drept urmare, activitatea 
de constatare şi investigare a cau- 
zelor penale în privința făptuitorilor 


minori a fost pusă în sarcina organe- 
lor procuraturii. 

Este justificată şi umană intenția 
legislatorului de a garanta minorilor 
care au intrat în conflict cu legea o 
protecție pentru a evita contactul lor 
timpuriu cu un organ armat cum este 


poliția, fapt ce, de regulă, are un im- 
pact negativ asupra personalității lor. 

Dar, în cadrul acestei importante 
reforme, nu a fost prevăzută conso- 
lidarea capacităților instituționale 
ale organelor procuraturii, în special 
prin majorarea statelor de personal în 
vederea îndeplinirii acestei sarcini. 
Studiul efectuat recent asupra de- 
lincvenței juvenile relevă că nivelul 
criminalităţii între minori este destul 
de înalt şi constituie circa 10 la sută 
din numărul total al infracțiunilor 
înregistrate. Prin urmare, ţinînd cont 
de indicii numerici ai acestor infrac- 
țiuni, specificul lucrului cu copiii şi 
adolescenţii aflaţi în conflict cu legea, 
aspectele de psihologie, asistenţă so- 


cială, comunicare pe care le implică 
aceste activități, precum şi faptul că 
acele cazuri cu privire la minorii acu- 
zați de încălcarea legii atît în arest 
preventiv, cît şi în libertate, conform 
legislaţiei în vigoare se examinează 
în mod prioritar, o asemenea soluție 
se considera abso- 
lut necesară în ca- 
drul implementării 
noilor rigori în do- 
meniul justiţiei ju- 
venile. În caz con- 
trar, bunele intenţii 
menite să contribu- 
ie la promovarea 
drepturilor şi sigu- 
ranței copiilor ar 
putea fi realizate cu 
dificultate. 

E binecunoscut 
faptul existenţei în 
țara noastră a ne- 
ajunsurilor la ca- 
pitolul respectării 
drepturilor omului, 
fapt remarcat şi în 
documentele dife- 
ritor organizații nonguvernamentale 
din Republica Moldova. 

În această ordine de idei, conside- 
răm că orice reformă de acest fel, în 
special în domeniile ce ţin de respec- 
tarea drepturilor omului şi ale copilu- 
lui, care necesită o supraveghere mai 
bună, aşa cum este prevăzută aceasta 
în instrumentele juridice internațio- 
nale, în vederea implementării real- 
mente în ţara noastră a standardelor 
europene, presupune implicit o îm- 
bunătăţire substanțială a funcționa- 
lităţii autorităţilor, care iau parte la 
procesele de supraveghere şi cele de- 
cizionale în domeniile respective. 

Aşadar, modul în care funcționea- 
ză actualmente organele procuraturii, 


dotarea umană şi materială, capaci- 
tatea lor de a-şi exercita atribuţiile 
inclusiv în domeniul protecţiei drep- 
turilor copilului are un impact direct 
asupra activităţilor de realizare şi de 
obţinere a rezultatelor. 

Din această perspectivă, pentru 
asigurarea exercitării impecabile a 
atribuţiilor Procuraturii, urmează să 
se analizeze oportunitatea adoptării 
unei strategii care ar asigura funcțio- 
narea ei ca un sistem unic, centralizat 
şi ierarhic structurat, în cadrul căruia 
fiecare subdiviziune îşi va exercita 
atribuţiile ce-i revin în conformitate 
strictă cu domeniul de activitate şi de 
competenţă. În cadrul acestui sistem, 
fundamentat pe disciplina de muncă 
şi executorie, competențele profesi- 
onale ale angajaţilor, în special ale 
celor implicaţi în lucrul cu minorii, 
vor fi îndreptate spre aplicarea justă 
a legii, restabilirea ordinii, dar şi pro- 
movarea condiţiilor favorabile pen- 
tru infractorii minori, identificarea 
cauzelor profunde ale delincventei 
juvenile. 

Aceste aspecte sînt importante 
din perspectiva edificării statului de 
drept, obiectiv spre care tinde Repu- 
blica Moldova, şi care, de altfel, este 
consacrat în Constituţie. Or, statul 
răspunde pentru erorile judiciare şi 
statul răspunde internaţional pentru 
constatarea încălcării unui drept ga- 
rantat de Convenţia pentru Apărarea 
Drepturilor Omului. lată de ce sar- 
cina noastră constă în a crea în ţara 
noastră o ordine publică europeană a 
protecţiei drepturilor omului şi a co- 
pilului. 

Ivan DIACOV, 
Procuror-şet al Secţiei 
control ierarhic superior 
şi asistenţă metodică a 
Procuraturii Generale 


Procuratura Generală 


Sinteza activităţii desfăşurate de organele procuraturii în decursul a 11 luni 2009 


În perioada 11 luni ale 
anului 2009, pe teritoriul re- 
publicii au fost înregistrate 22 
359 infracțiuni, ce constituie 
o scădere a numărului infrac- 
țiunilor înregistrate, compa- 
rativ cu perioada analogică a 
anului trecut, cu 459 infrac- 
țiuni. 

Astfel, nivelul stării cri- 
minalităţii pe teritoriul repu- 
blicii în perioada de referință 
se află în scădere cu 2,0%. 

I. Analiza stării 
criminalităţii în teritoriu 

Numărul infracțiunilor 
înregistrate în 11 luni ale 
anului 2009 se află în creş- 
tere esenţială comparativ cu 
perioada analogică a anului 
precedent în raioanele Cea- 
dîr-Lunga (38,3%), Ocni- 
ta (19,2%), UTA Gagauzia 
(19,1%), Făleşti (17,4%), 
Căuşeni şi Leova (17,0 %), 
Cantemir (16,5%), Dubăsari 
(14,8%). 

Concomitent, se atestă o 
scădere a numărului infracți- 
unilor înregistrate în perioada 
de referință în raioanele Că- 
lăraşi (40,2), Orhei (27,2%), 
Ialoveni (21,9%), Rezina 
(20,2%), Nisporeni (13,6%), 
Taraclia (10,8%), Donduşeni 
(10,7%), Soroca (9,9%). 

Un caracter scăzut al stă- 
rii criminogene persistă şi în 
mun. Chişinău, unde compa- 
rativ cu perioada analogică a 


anului 2008 au fost înregis- 
trate cu 7,4% mai puţine in- 
fracțiuni. 

O descreştere a numărului 
de crime se înregistrează în 
sectoarele Buiucani (22,8%), 
Botanica (11,9%), Centru 
(6,1%), iar în sectoarele Rîş- 
cani şi Ciocana se constată o 
majorare respectiv cu 4,7% 
şi 4,3% la sută. 

II. Analiza stării 
criminalității după 
categoriile de infracţiuni 

Conform informaţiei 
operative privind rezultatele 
combaterii infracționalităţii, 
în 11 luni ale anului 2009 în 
republică au fost înregistrate 
221 omucideri, 2 acte de ban- 
ditism, 680 acte de huliga- 
nism, 235 violuri, 322 infrac- 
țiuni de vătămare intenţionată 
gravă a integrităţii corporale 
şi 760 vătămare intenționată 
medie a integrității corporale; 
10 370 crime contra patrimo- 
niului, inclusiv 180 tîlhării, 
870 jafuri, 942 escrocherii şi 
7679 furturi, 1798 infracţiuni 
ce ţin de circulaţia ilegală a 
stupefiantelor, 2215 crime 
economice, 762 infracţiuni 
săvîrşite de către persoanele 
cu funcții de răspundere, 30 
coruperi active, 74 coruperi 
pasive, 110 cazuri de mitu- 
ire, 180 abuzuri de putere, 
177 excese de putere şi 71 
infracțiuni de neglijență, 


180 cazuri de trafic de fiinţe 
umane şi 39 cazuri de trafic 
de copii. 

S-a constatat o creştere a 
numărului unor categorii de 
crime, cum sînt: a omoruri- 
lor cu 6,8%, a vătămărilor 
intenţionate medii cu 0,3%, 
a tîlhăriilor cu 16,1%, trecerii 
ilegale a frontierei cu 94,3%, 
a infracţiunilor în domeniul 
transporturilor cu  102,5%, 
a infracţiunilor ecologice cu 
91,7%, a infracțiunilor contra 
justiţiei cu 24,5%, a infrac- 
țiunilor săvîrşite de grup cu 
24,4%. 

Numărul infracțiunilor 
privind viata sexuală se află în 
scădere cu 14,7%, cele contra 
vieții şi sănătății cu 1,1%, a 
huliganismului cu 4,6%, a vă- 
tămărilor intenționate grave 
cu 10,3%, a celor contra pa- 
trimoniului cu 10,8%, a celor 
ce țin de circulația ilegală a 
stupefiantelor cu 10,9%, a ca- 
zurilor de trafic de ființe uma- 
ne cu 14,7% şi a traficului de 
copii cu 11,4%, a infracțiu- 
nilor economice cu 21,1%, a 
infracțiunilor comise de per- 
soane cu funcții de răspun- 
dere cu 31,0 la sută (inclusiv 
cele de corupție şi conexe), a 
celor de contrabandă cu 10,5 
la sută, infracțiunile privind 
organizarea migrațiunii ilega- 
le cu 6,2%. 


Concomitent, se atestă 


şi o descreştere a numărului 
infracțiunilor excepţional de 
grave cu 12,4%, deosebit de 
grave cu 57,1%, grave cu 
5,9%, precum şi a celor mai 
puţin grave cu 3,1 la sută. 
III. Activitatea organelor 
Procuraturii în domeniul 
conducerii şi exercitării 
urmăririi penale pentru 11 

luni ale anului 2009 

La capitolul exercitării şi 
conducerii urmăririi penale în 
perioada de 11 luni ale anului 
2009, procurorii au realizat 
următorii indici: 

— finisate şi expediate în 
instanţa de judecată 1740 ca- 
uze penale din exercitare şi 
7666 cauze penale din con- 
ducere ; 

— clasate şi încetate 1258 
cauze penale din exercitare şi 
6485 cauze penale din condu- 
cere; 

— suspendată condiţionat 
urmărirea penală pe 8 cauze 
penale din exercitare şi pe 
138 cauze penale din condu- 
cere. 

Procurorii au dat indicaţii 
în scris organului de urmărire 
penală pe 9909 cauze penale. 

Drept urmare a controa- 
lelor efectuate de către pro- 
curorii din teritoriu au fost 
constatate şi luate la evidență 
297 infracțiuni anterior neîn- 
registrate de către colaborato- 
rii MAI. 


IV. Reprezentarea 
învinuirii de stat 

În perioada vizată au fost 
pronunțate 5545 sentinţe de 
condamnare în privința a 
6471 persoane; cu delibe- 
rarea sentinței de achitare — 
137 sentinţe; cu deliberarea 
sentinței de încetare — 1740 
sentințe. 

Procedura privind acordul 
de recunoaştere a vinovăţiei 
a fost aplicată pe 3449 cauze 
penale în privinţa a 3878 per- 
soane. 

La sfîrşitul perioadei de 
raport restanța cauzelor pena- 
le examinate cu termen mai 
mare de 6 luni a constituit 
360 cauze penale. 

V. Reprezentarea 
intereselor generale ale 
societăţii, apărării ordinii 
de drept, drepturilor şi 
libertăţilor cetăţenilor 

În 11 luni în acest dome- 
niu de către procurori au fost 
efectuate 3289 controale, ca 
urmare fiind înaintate 2623 
sesizări, 827 recursuri, por- 
nită urmărirea penală pe 431 
cazuri de incălcare a legislaţi- 
ei şi intentate 3623 proceduri 
administrative. 

Pe parcursul perioadei de 
raport în instanţa de judecată 
au fost înaintate 1684 acți- 
uni civile în sumă totală de 
899 502 255 lei. În 344 cazuri 
au fost recuperate benevol 


daunele în sumă de 91 327 
608 lei. 

Din numărul total al acți- 
unilor intentate, 1127 acțiuni 
în sumă de 17 507 593 lei au 
fost înaintate în instanța de 
drept comun, iar 362 acţiuni 
în sumă de 881 937 210 lei în 
instanţa de judecată economi- 
că. 

Ca rezultat al activităţii 
procurorilor la capitolul apă- 
rării ordinii de drept, dreptu- 
rilor şi libertăţilor cetăţenilor, 
în interesul minorilor, pensi- 
onarilor şi altor persoane au 
fost intentate şi remise spre 
examinare în instanţele de 
judecată 661 acţiuni civile în 
sumă de 6 487 492 lei, fiind 
intentate la cererea persoanei 
641 acţiuni civile în sumă 
de 6 215 219. Din categoria 
celor menţionate în baza ac- 
țiunilor au fost protejate 598 
persoane. 

În perioada de referință de 
către procurori au fost exami- 
nate 18 899 petiţii, primiţi în 
audienţă 26 959 cetăţeni. 

De asemenea, în perioada 
de referință procurorii au în- 
aintat administraţiei publice 
764 informaţii privind starea 
legalităţii în teritoriu. 


Serviciul de presă al 
Procuraturii Generale 

în baza materialelor 

secției organizare şi control 

Tema zilei 


Moment al bilanţurilor 2009 — perspective 2010 


Sfirşitul de an nu este doar perioada în care se fac totalurile anului care (f Ñ) 
trece, ci se şi întocmesc planuri pentru anul care se grăbeşte să ia locul 1. Activitatea Curţii Constituţionale în 2. La fel ca 
celui vechi. Nu în zadar se spune că Anul Nou este o sărbătoare a optimis- | anul ce se călătoreşte a fost marcată, în întreaga soci- 

lui E t tentări dint l i îndräznet primul rînd, de cele două scrutine parla- etate, aşteptăm 
IRU Mi carg Senereaza periei as ep ar 1 re Ce e ma; Iata ne e , mentare — din 5 aprilie şi din 29 iulie. Dis- de la 2010, ce 

Fiind o publicaţie de profil juridic, iar sistemul judiciar poate fi conside- punerea renumărării voturilor, confirma- ne bate la uşă, 
rat pe bună dreptate acel factor generator de pace şi securitate într-un stat rea alegerii parlamentelor de legislatura a mai ales o sta- 
bazat pe drept, am considerat important să aflăm de la personalităţi notorii 


XVII-a şi a XVIII-a şi validarea deputați- bilitate politică 
ale justiţiei naţionale: 


1. Cum a fost anul juridic 2009? 


2. Ce aşteptări au de la 2010? 


Mihai GHIMPU, 
Preşedintele Parlamentului, 
Preşedinte interimar al Republicii 
Moldova 

1. Anul 2009 rămâne în istorie ca un an 
de cotitură, inclusiv pe plan juridic. Este anul 
în care s-a încercat de 4 ori alegerea şefului 
statului şi tot de atîtea ori tentativele au eşuat. 
Este anul în care criza constituţională a atins 
apogeul, fapt ce m-a determinat să creez o 
comisie privind reforma constituțională care 
să vină cu propuneri în vederea elaborării 
unei constituţii ajustată la realitățile noastre. 
Tot în acest an, deputaţii celor 4 partide care 
au format Alianţa pentru Integrare Europea- 
nă au adoptat în Parlament o declaraţie pri- 
vind starea justiției. 

De asemenea, 2009 este anul în care Pro- 
curatura Generală a demarat un control pri- 
vind modul în care a fost gestionat patrimo- 
niul de stat şi au fost efectuate privatizările 
în anii 2000-2009. Bineînţeles, justiția este 
cea care va hotărî dacă s-a încălcat sau nu 
legea. Admit că în ultima perioadă s-au făcut 
şi privatizări corecte, dar nu a fost asigura- 
tă elementara transparenţă. Pe de altă parte, 
noul guvern format de AIE s-a angajat să 
retrocedeze foştilor proprietari obiectivele 
privatizate în mod abuziv şi cărora CEDO 
le-a dat dreptate. 

Anul 2009 este anul în care Republica 
Moldova a mai pierdut dosare la Curtea 
Europeană a Drepturilor Omului, iar sta- 
tul are obligaţia de a achita despăgubiri 
enorme. Această situație ne determină să 
luăm măsuri, să adoptăm legi noi care să-i 
determine pe judecători să aibă o conduită 
profesionistă, iar pe de altă parte, să-i sanc- 
ționeze pe cei care nu înţeleg care este rolul 
judecătorului într-o societate democratică. 
Sistemul nostru judecătoresc trebuie să fie 
unul bine pus la punct şi aflat exclusiv în 
slujba legii. 

2. Anul 2010 va fi un an al reformelor şi 
cetățenii vor resimţi acest lucru, am toată în- 
crederea că se va resimți reforma reală şi în 
Justiţie. Aşa cum în plan politic 2009 a fost 
un an al schimbării, 2010 va fi şi în econo- 
mie, în justiţie şi în alte domenii-cheie ale 
societății. 

În primul rînd dorim să asigurăm o inde- 
pendenţă reală a puterii judecătoreşti în R. 
Moldova, să obținem o micşorare radicală, 
pînă la zero, a numărului de procese pierdute 


la Curtea Europeană a Drepturilor Omului. 
Dacă partidele componente ale Alianţei pen- 
tru Integrare Europeană au cîştigat alegerile, 
aceasta a însemnat că cetăţenii aşteaptă o 
politică mai eficientă, o economie mai efi- 
cientă, dar şi, nu în ultimul rînd, a însemnat 
un mandat pentru o reformă în justiţie. Din 
păcate, imaginea justiţiei în ochii cetăţenilor 
de departe nu este cea mai bună. Există un 
număr foarte mare de plîngeri ale cetățenilor 
şi solicitări de a corecta erorile judiciare. 

În anul care vine sper să realizăm o 
schimbare a imaginii sistemului judecăto- 
resc, astfel încît oamenii să nu vadă în acesta 
un acuzator şi o ameninţare la drepturile lor, 
ci un apărător şi un garant al acestor drep- 
turi. Ne aşteptăm că o schimbare a legilor şi 
a politicilor va conduce şi la o schimbare a 
mentalităţii celor care activează în sistemul 
judiciar. Judecătorii şi procurorii nu trebuie 
să aştepte indicaţii de la persoane sus-puse, 
ci să ia ei înşişi decizii în conformitate cu 
legea. 

De asemenea, se va reuşi eliminarea 
practicilor de tortură şi maltratare din partea 
forţelor de ordine şi a organelor de anchetă, 
care încalcă grav dreptul cetăţenilor la un 
proces echitabil şi afectează puternic imagi- 
nea R. Moldova pe plan internaţional. 

O parte din proiectele de legi care au ca 
scop asigurarea unei bune funcționări a jus- 
tiției sînt deja pregătite, o altă parte sînt în 
proces de elaborare. Sper ca aceste proiec- 
te să se bucure de o susținere parlamentară 
solidă. 

Şi pentru că sîntem la hotarul dintre ani, 
vreau să le doresc tuturor cititorilor ziarului 
„Dreptul” un an nou fericit, cu sănătate şi 
noroc, cu linişte în familiile şi sufletele fie- 
căruia. Fie ca în 2010 legea să stea în capul 
mesei, iar respectarea ei să asigure un viitor 
mai bun tuturor cetățenilor Republicii Mol- 
dova. 

La mulţi ani şi sărbători fericite! 


lor aleşi, examinarea unui şir de contesta- 
tii referitoare la alegeri sau care decurgeau 
din evenimentele ce au urmat după ele au 
făcut, aproape de fiecare dată, neîncăpă- 
toare sala de şedinţe a Curţii pentru repre- 
zentanţii presei şi ai societăţii civile. 

Interesul sporit față de evenimente- 
le respective a generat nu doar aprecieri 
obiective, ci şi anumite critici la adresa 
deciziilor noastre. Am considerat critici- 
le absolut nefondate, cei care le-au lansat 
convingîndu-se pe parcurs de obiectivita- 
tea Curţii Constituţionale, care a demon- 
strat mereu că este garantul supremaţiei 
Constituţiei. 

Un examen serios a constituit pentru 
instituţia noastră şi marcarea aniversării a 
15-a a Constituţiei Republicii Moldova. În 
virtutea situației politice de atunci, Curtea 
Constituţională a fost principalul organi- 
zator al acţiunilor la nivel naţional consa- 
crate evenimentului în cauză. La şedinţa 
festivă jubiliară au participat reprezentanți 
ai instituţiilor statului şi ai societăţii civile, 
personalități marcante, soli a 17 curți con- 
stituționale din diferite state, exponenţi ai 
organizaţiilor internaţionale şi misiuni- 
lor diplomatice acreditate în ţara noastră, 
demnitari ai înaltelor structuri europene. 
Conferinţa internațională jubiliară „„Valo- 
rile constituționale fundamentale — factor 
al stabilităţii regimului democratic” a du- 
rat două zile şi a confirmat interesul sporit 
al delegaţiilor străine pentru experienţa 
instituţiei noastre, pentru procesul demo- 
cratic şi de constituire a statului de drept în 
Republica Moldova. În curînd, materialele 
conferinței vor vedea lumina tiparului. 

Din agenda Curţii Constituţionale nu a 
lipsit şi o mai veche preocupare a noastră 
— instituirea accesului direct al persoanei 
la justiţia constituțională. A fost creat un 
grup de lucru pentru elaborarea Concepţiei 
recursului constituțional individual, care 
include judecători, membri ai Consiliului 
ştiinţific-consultativ de pe lîngă Curtea 
Constituţională, alți savanţi şi practicieni 
cu renume în domeniu. În cadrul fructuoa- 
sei colaborări pe care o avem cu Fundaţia 
Germană pentru Cooperare Juridică Inter- 
națională, la începutul anului viitor, acest 
grup de lucru urmează să efectueze o de- 
plasare de documentare în Germania. 

E semnificativ faptul că de curînd, la 
27 noiembrie, la iniţiativa Curţii Con- 
stituţionale şi a altor două instituţii, dlui 
Matthias Weckerling, directorul general al 
acestei fundaţii, i s-a conferit titlul acade- 
mic Doctor Honoris Causa al Academiei 


de Ştiinţe a Moldovei. 


durabilă, care 
ar garanta țării 
o ascensiune 
sigură şi irever- 
sibilă pe toate 
planurile ce ţin 
de alinierea la valorile europene. Asigurarea 
democraţiei constituţionale prin garantarea 
principiilor şi valorilor fundamentale ce de- 
curg din bazele constituţionalismului modern 
va constitui în continuare principalul reper în 
activitatea Curţii Constituţionale. Sper ca, în 
contextul preconizatei reforme constituţio- 
nale, să i se atribuie, în sfîrşit, competenţa de 
a se pronunța asupra sesizărilor individuale 
privind încălcarea drepturilor şi libertăților 
recunoscute de Constituţia ţării şi de tratate- 
le internaţionale la care Republica Moldova 
este parte. 

La 23 februarie 2010, se împlinesc 15 
ani de la crearea Curţii Constituţionale. 
Organizăm, şi cu acest prilej, o conferință 
internațională jubiliară cu genericul „Asi- 
gurarea supremaţiei Constituţiei — funcție 
de bază a Curţii Constituţionale” (25 — 26 
februarie). Am trimis deja invitații institu- 
țiilor de jurisdicție constituțională din 26 
de state. Din cadrul programului de acţiuni 
prilejuite de acest eveniment mai fac parte 
lecţii publice şi întîlniri ale judecătorilor la 
instituții de învăţămînt superior şi colegii 
specializate în domeniul dreptului, o şedinţă 
lărgită a Consiliului ştiințific-consultativ în 
problema reformei constituţionale, o „masă 
rotundă” cu participarea judecătorilor con- 
stituționali în demisie, Ziua uşilor deschise. 
Totodată, judecătorii şi savanții constitu- 
ționalişti vor participa la emisiuni radio şi 
televizate, vor lua cuvîntul în presă vizînd 
locul şi rolul Curţii Constituţionale în statul 
de drept. Un grup de creaţie lucrează asu- 
pra unui film documentar despre activitatea 
Curţii. 

Bineînţeles, şi de acum înainte, respect- 
înd cu stricteţe principiul independenţei sale 
de orice autoritate publică, Curtea Constitu- 
țională îşi va exercita la un înalt nivel de pro- 
fesionalism atribuţiile ce-i revin. Aşteptăm, 
în sensul impulsionării activităţii de bază, o 
activizare a subiecților cu drept de sesizare a 
Curţii. Atît acestora, cît şi tuturor cititorilor 
ziarului dumneavoastră le urăm în anul ce 
vine realizări ce ar contribui la prosperarea 
societății moldave, sănătate şi energie pentru 
a putea face faţă efortului ce ne-ar situa cît 
mau curînd în categoria statelor cu o demo- 
craţie avansată. 

Dumitru PULBERE, 
preşedintele Curţii Constituţionale 


J 


Moş Crăciun este aşteptat şi în Parlament 


Moş Crăciun este aşteptat să treacă cu daruri şi prin Par- 
lament. 

Evitarea alegerilor anticipate, consolidarea democraţiei în 
R. Moldova, împlinire, dar şi o ţigară. Sînt doar cîteva dintre 
darurile pe care le aşteaptă de la Moşul aleşii poporului în anul 
2010. 

„Cred că nu ar fi nimic mai preţios pentru mine ca pe par- 
cursul anului, pe durata a 365 de zile, privind în ochii copiilor 
mei să văd fericire, împlinire că sînt mulţumiţi de copilăria lor, 
să văd că simt dragostea şi grija părinţilor. Asta-mi doresc eu în 
2010”, susţine preşedintele Partidului Democrat, Marian Lupu. 

Premierul Vlad Filat spune că aşteaptă foarte multe lucruri. 
„N-o să reuşesc să le enumăr acum. Sînt multe şi toate arză- 
toare. Vreau ca noul an să fie unul bun, unul care să ne ofere 
posibilitate să soluţionăm multiplele probleme pe care le avem 
în ţara noastră”. 

Ministrul Educaţiei, Leonid Bujor, aşteaptă ca Moşul să-i 
aducă în 2010 consolidarea democraţiei în Moldova şi evitarea 
alegerilor anticipate. „Condiţii optimale pentru desfăşurarea 


procesului instructiv-educativ în instituţiile de învăţămînt. O 
primăvară cu multe, multe flori şi copaci frumoşi înfloriți şi 
evitarea alegerilor anticipate după posibilitate”. 

Ministrul Sănătăţii urează tuturor cît mai multă sănătate şi 
pace. 

„Vreau să ne înţelegem unul pe altul şi să fim auziţi. Asta 
este foarte important. Să avem un loc de muncă fiindcă sîntem 
în criză. Să ne crească copiii şi să-mi alerge foarte bucuroşi 
nepoţeii”. 

Şeful statului, Mihai Ghimpu, îşi doreşte însă un alt fel de 
cadou. 

„Aştept să-mi aducă o ţigară pe care s-o fumez, după care 
să nu mai vreau să fumez. lată ce aştept eu de la Moşul. De 
asemenea, vreau ca pe buzele cetăţenilor să apară încrederea 
în ziua de mîine, ca anul 2010 să fie un an de relansare de la 
sărăcie la un trai decent. 

Avem şi deputaţi mai modeşti care nu aşteaptă daruri ori țin 
dorinţa în secret. 

„Eu n-am aşteptat niciodată cadouri. Eu mă conduc după 


Ivan Miciurin. Poate voi nu l-aţi studiat în şcoală. Nu aştept 
daruri de la natură. Mă ocup eu singur. Nu sînt om ambițios. 
Bineînţeles că le voi pregăti cîte o surpriză la nepoțeii mei. 
Am doi nepoţei şi o nepoțică”, susține prim-vicepreşedintele 
Parlamentului, Serafim Urechean. 

Deputatul Partidului Comunist din Republica Moldova, 
Iurie Muntean, spune că este secret ce-şi doreşte de la Moşul: 
„Voi sărbători în sînul familiei, cu nou-născuta fiică. 

— Ce cadouri aşteptaţi de la Moşul? 

— Secret”. 

Celebrarea Anului Nou este unul dintre cele mai vechi obi- 
ceiuri, istoricii plasînd astfel de sărbători în vechiul Babilon. 

Stabilirea religioasă a datei de 1 ianuarie ca început de an 
a avut loc pentru prima dată în 1691 prin Papa Inochentie al 
XII-lea. Înainte, echinocțiul de iarnă şi apoi Crăciunul aveau 
rolul începutului de An Nou. In zilele noastre, Anul Nou este 
întîmpinat în noaptea de 31 decembrie spre 1 ianuarie — noap- 
tea de Revelion din limba franceză „veghe”, aici cu sensul de 
ospăț la miezul nopții — cu petarde şi artificii; la rude, prieteni 
şi cunoştinţe se fac urări de noroc şi sănătate şi se urează „La 
mulți ani!”. 

S. C. 


DREPTUL 


G Recîştigarea încrederii populaţiei în actul de justiţie 


| este o prioritate absolută 


Stimaţi colegi, 


| Anul 2009 se încheie şi odată cu acest moment ia sfîrşit pentru 
țara noastră o întreagă perioadă în care am avut parte de încercări, 
ezitări dar şi de experienţe pozitive şi învăţăminte. 
| Acest an a fost unul semnificativ pentru Procuratură, fiind mar- 
cat de punerea în aplicare a noii Legi cu privire la Procuratură, de 
| impulsionarea activității în sensul apărării drepturilor omului şi, 
implicit, de contracararea fenomenelor care macină societatea. 
| Drept prioritate absolută pentru anul 2010 ne propunem să 
schimbăm şi să fortificăm imaginea Procuraturii pentru a recîşti- 
| ga încrederea populației în actul de justiție. Să contribuim esen- 
tial la dezrădăcinarea cazurilor de încălcare a drepturilor omului 


í 


| în Republica Moldova. De asemenea, preconizăm să definitivăm 
procesul de reformare instituțională, de implementare a unor standarde înalte de integritate 
şi comportament etic în rîndurile angajaților Procuraturii, şi nu în ultimul rînd, asigurarea 


| independenţei procurorilor. 


Ne pregătim să trecem împreună pragul care ne separă de un nou an. Cumpăna dintre ani 
| a fost întotdeauna un prilej de bilanț şi de speranță. Cu atît mai mult acum, cînd trebuie să 
privim cu onestitate problemele noastre şi să căutăm împreună soluţii pentru depăşirea greu- 


| tăților cu care ne confruntăm. 


Urmează o perioadă în care vom avea nevoie fiecare de sprijinul celuilalt, pentru că sîn- 

| tem hotărîţi să realizăm toate idealurile pe care ni le-am propus. Am reuşit în această perioadă 
cîteva lucruri importante. Drumul continuă şi vor fi multe obstacole în continuare. 

| Vreau să vă asigur însă că sîntem decişi ca împreună, într-o echipă performantă, să mer- 

gem pe drumul interesului naţional şi să întărim domnia Legii, pentru ca Ea să-şi poată înde- 


plini mandatul încredinţat în arhitectura democratică a statului de drept. 
| Fie ca aceste cuvinte să vă găsească pe fiecare dintre Dumneavoastră în liniştea şi bucuria 
sufletească adusă de feeria sărbătorilor de iarnă, iar vorba bună şi gîndul curat să fie cel mai 


| de preţ cadou oferit celor dragi. 
La mulți ani şi Crăciun fericit ! 
| Cu profund respect, 


Valeriu ZUBCO, 


Republica Moldova are nişte valori pe care şi le-a asumat, res- 
ponsabilitatea să le protejeze atît în faţa organismelor internațio- 
nale, cît şi în fața propriilor cetăţeni. Procesele socio-economice şi 
politice ce au zguduit ţara sînt produse ale unor scăpări cu caracter 
juridic de natură legislativă, constituțională şi organizatorică. 

2009 a fost anul încercărilor pentru Curtea Supremă de Justiţie, 
în sensul examinării recursurilor în anulare înaintate în urma fluxu- 
lui de modificări în Codul penal, şi cel mai trist că 2010 ar putea fi 
anul încercărilor pentru Republica Moldova la Strasbourg unde şi 
în 2010 vom continua să punctăm. 

Ca activitate legislativă, indicatorul nu înregistrează rezultate 
marcante cu excepţia redobîndirii unor relații normale de vecină- 


tate. 


În general, anul a fost marcat de abordări ale relaţiilor sociale ce ţin de realizări de la caz 
la caz, dobîndire şi menţinere a puterii în stat, abordări la care sper eu şi le doresc tuturor 
actorilor implicaţi să capete o finalitate în 2010. 

Ne aflăm în preajma sărbătorilor de iarnă şi vreau să mă folosesc de acest prilej pentru 
a felicita echipa publicaţiei periodice „Dreptul” nemijlocit şi cititorii ei fidelii cu ocazia 
Anului Nou şi sfînta sărbătoare a Naşterii Domnului, dorindu-vă să păşiţi cu DREPTUL în 


2010, să aveți parte de sănătate, credinţă, iubire. La mulți ani! 


Anatolie MuNTEANU, 


avocat parlamentar, directorul Centrului pentru Drepturile Omului din Moldova 


Tema zilei 
D 


Procurorul General | 


Legislativul a prelungit cu încă 6 luni 
mandatul Comisiei parlamentare pentru 
elucidarea violențelor din aprilie. Preşe- 
dintele Comisiei pentru elucidarea eveni- 
mentelor din aprilie, 

Vitalie Nagacevschi, 

a motivat propunerea 

comisiei de a pre- 

lungi mandatul aces- 

teia cu încă 6 luni din 

considerentul că nu 

a fost acumulat un 

număr impunător de 

informații, iar proce- | 

sarea şi sistematiza- 

rea acestora necesită 

mai mult timp decît 

au avut pînă în prezent. La 20 octombrie, 
Parlamentul a creat comisia specială de in- 
vestigare a evenimentelor de după 5 aprilie 
şi a dat un termen de 60 de zile pentru a 
prezenta un raport în plen. 

„Actualmente, membrii comisiei ur- 
mează să studieze toată informația acumu- 
lată şi fiecare membru trebuie să elaboreze 
cîte o listă de martori care urmează a fi au- 


Adevărul despre violențele din 7 aprilie îl 
vom putea afla pînă pe 7 aprilie 


diaţi de către membrii comisiei”, a declarat 
Vitalie Nagacevschi, deputat PLDM. 
Totodată, Nagacevschi spune că mem- 
brii comisiei vor depune toate eforturile 
ca să scoată cît mai 
repede adevărul 
la suprafaţă. „Noi 
solicităm ca Parla- 
| mentul că modifice 
| Hotărîrea sa din 20 
octombrie 2009 şi în 
loc de 60 de zile să 
stabilească un ter- 
men de 6 luni. Însă 
J noi sperăm că vom 
îndeplini mandatul 
mult mai devreme”, 
a remarcat Nagacevschi. 

Precizăm că în timpul evenimentelor 
din 7 aprilie, clădirea Parlamentului şi cea 
a Președinției au fost avariate serios de că- 
tre protestatari. Acestea se află în reparație 
şi în ziua de astăzi. Totodată, sute de tineri 
au avut de suferit de pe urma loviturilor 
aplicate de forțele de ordine. 

Privirea în retrospectivă a evenimente- 
lor anului 2009 este o oportunitate aparte 
de analiză şi reflecții strategice profunde. 
Astfel, în anul care se încheie, Cur- 
tea Supremă de Justiție a încercat să evite 
excesele retorice şi să-şi concentreze acti- 
vitatea de înfăptuire unitară a justiției pe 
respectarea riguroasă a normelor de drept 
şi asigurarea supremației legii, făcînd abs- 
tracție de conjunctura politică internă. Cu 
toate acestea, Declarația Parlamentului cu 
privire la starea justiției în Republica Mol- 
dova nu ne poate lăsa indiferenți, deoarece 
vizează direct activitatea instanțelor de ju- 
decată, fiind reliefate atît carențele de fond 
din domeniul justiției, cît şi principalele 
direcții de reformare. Apreciez că un rol 
aparte în excluderea disfuncțiilor sistemu- 
lui judecătoresc îi revine Consiliului Supe- 
rior al Magistraturii. Noua componenţă a 
acestuia fiind definitivată, urmează să de- 
mareze acţiunile de elaborare şi implemen- 
tare a unor mecanisme concrete şi practice 
care să faciliteze restabilirea autorității şi 

In ceea ce priveşte aşteptările pentru 
anul viitor, aş dori să menţionez că îmbu- 
nătăţirea calităţii actului judiciar şi creşte- 
rea încrederii populaţiei în justiţie au fost 
şi rămîn principalele obiective ale întregu- 
lui sistem judecătoresc, iar singura formu- 
lă prin care le putem realiza este să onorăm 
statutul de magistrat prin conduită irepro- 
şabilă, responsabilitate, rigoare şi respect 
pentru justiţiabili. De asemenea, constituie 
un obiectiv prioritar unificarea şi armoni- 
zarea practicii judiciare naționale cu stan- 
dardele europene, astfel încît numărul de 
condamnări ale Republicii Moldova de că- 
tre Curtea Europeană a Drepturilor Omului 
să fie redus considerabil. 

În acelaşi timp, dezideratele propuse 
pot fi realizate numai cu condiția asigu- 
rării unui echilibru între puterile statului, 
garantîndu-se independenţa puterii jude- 


NUIELE, 


LLEIDA, 


700000 


cătoreşti. Or, 
independența 
justiţiei este 
grav afectată 
prinsubfinan- 
țarea cronică 
a sistemului 
judiciar. Si- 
tuaţia finan- 
ciară precară 
şi necesitatea | 
înlăturării 
deficienţelor 
la capitolul 
condiţiilor de desfăşurare a proceselor 
judiciare, care nu corespund standardelor 
internaționale de organizare tehnică, con- 
stituie aspecte importante reflectate, fără 
complezenţă şi cu toată claritatea, în Ra- 
portul final al Programului OSCE de mo- 
nitorizare a proceselor de judecată în Mol- 
dova elaborat în 2009. În aceste condiţii, 
reducerea operată în bugetul propus pentru 
anul 2010 este deosebit de regretabilă, de- 
oarece va determina dificultăți financiare 
insurmontabile pentru autoritatea judecă- 
torească. 

Consider că pot fi găsite soluţii optime 
privind modul în care trebuie acţionat, însă 
numai dacă există bună-credinţă şi se urmă- 
reşte un scop comun, şi anume, reaşezarea 
puterii judecătoreşti în sistemul de valori al 
societăţii, iar în acest sens este important 
să fim solidari, să nu ne irosim energiile în 
lupte inutile, rezultate din orgolii sau inte- 
rese particulare. 

Profit de acest prilej pentru a le adresa 
tuturor cititorilor cele mai sincere urări de 
bine cu ocazia sfintelor sărbători de iarnă. 
Să aveţi parte de multă căldură în suflet şi 
în casă, bucurie în inimă, multă sănătate 
şi putere de muncă. Sărbători fericite! La 
mulți ani! 

Ion MURUIANU, 
Preşedintele Curţii Supreme de Justiţie 

Bugetul asigurărilor sociale a fost votat 
în prima lectură 


Pentru anul 2010 acesta înregistrează o 
creştere cu 6,6% faţă de 2009 şi constituie un 
venit de 8 011 831,7 mii lei. Şi la capitolul 
cheltuieli se observă o majorare cu 9,3%, ceea 
ce înseamnă 8 274 844,9 mii lei. 

Pentru indemnizaţiile de asigurări sociale 
va fi alocată suma de 897 382, 2 mii lei, şi 
anume pentru indemnizaţia unică la naşterea 
copilului — 22 428, 2 mii lei, indemnizaţia 
lunară pentru creşterea copilului pînă la vîr- 
sta de 3 ani — 251 447, 5 mii lei, pentru in- 
capacitatea temporară de muncă survenită în 
cauza unui accident de muncă sau a unei boli 
profesionale — 1050, 4 mii lei, invaliditate în 
caz de accident de muncă sau boală profesio- 
nală — 2757, 3 mii lei, incapacitate temporară 
de muncă — 357 761, 7 mii lei, indemnizaţie 
de maternitate — 178 361, 2 mii lei, ajutor de 
deces — 37 231, 0 mii lei, ajutor de şomaj şi 
prestații de asigurări sociale, şomerilor — 46 
256, 0 mii lei. 

În aceeaşi ordine de idei, pentru pensiile 
de asigurări sociale a fost stabilită suma de 5 
902 210, 9 mii lei pentru 622 232 beneficiari. 
Astfel, pensia medie pentru limita de vîrstă va 
fi de 837, 75 lei, de invaliditate — 686, 45 lei, 
pensia de urmaş — 480, 35 lei, pentru vechime 
în muncă — 1663, 94 lei. Din bugetul asigurării 
sociale de stat pensia medie a unui deputat va 
fi 3918, 06 lei, membri ai Guvernului — 4085, 
23 lei, funcționari publici — 1182, 45 lei, ale- 
şii locali — 1555,12 lei, colaboratorii vamali 
— 1728, 47 lei, procurorii şi judecătorii — 2198 
lei. 

Deputaţii comunişti au refuzat să parti- 
cipe la vot sub prtextul excluderii unor in- 
demnizaţii acordate anumitor categorii de 
persoane. 

În replică, preşedintele Parlamentului, Mi- 
hai Ghimpu, a declarat: „Bugetul adoptat as- 
tăzi este rezultatul guvernării comuniste. Cîţi 
bani aţi lăsat noi atîţia împărțim”. 


Tot în cadrul şedinţei de vineri, Parlamen- 
tul a aprobat în prima lectură proiectul legii 
fondurilor asigurării obligatorii de asistență 
medicală pentru 2010 şi a stabilit suma de 
2478 lei pentru prima de asigurare obligatorie 
de asistență medicală. „Proprietarii de terenuri 
agricole, indiferent de faptul dacă au dat sau 
nu aceste terenuri în arendă sau folosință pe 
bază de contract vor beneficia de o reducere 
de 75% a primei de asigurare respective, ca o 
măsură de protecție financiară a acestei cate- 
gorii ”, a declarat Ministrul Sănătăţii, Vladi- 
mir Hotineanu. 

Potrivit sursei, fondul de asigurări medica- 
le pentru 2010 va constitui 3 mlrd 373 mln lei, 
iar politica bugetului fondului de asigurări so- 
ciale va prevedea obligatoriu extinderea ariei 
de acoperire a populaţiei care va deține poliţă 
de asigurare. „În premieră, din 2003 pînă în 
prezent, toate serviciile de asigurare medicală 
de urgenţă şi asistență medicală primară vor fi 
integral achitate de către fondul de asigurări 
obligatoriu în sănătate ”, a mai adăugat minis- 
trul. 

În acelaşi context, pentru anul 2010 în sis- 
temul asigurării obligatorii de asistenţă medi- 
cală se preconizează a include 32 875 persoa- 
ne fizice cu domiciliul permanent în Republica 
Moldova, care au obligaţia de a achita prima 
de asigurare în mod individual, dintre care cir- 
ca zece la sută vor beneficia de reducere cu 
75% a costul politei de asigurare, iar 80% — de 
o reducere cu 50% în perioada de trei luni din 
data intrării în vigoare a Legii Fondurilor asi- 
gurării obligatorii de asistență medicală. 

Menţionăm că pentru anul 2010 cuantumul 
primelor de asigurare obligatorie de asistență 
medicală, calculate în formă procentuală, în 
mărime de 7% şi achitate cîte 3,5% de fiecare 
categorie de plătitori va fi de 1 406 300,0 mii 
lei. 

La solicitarea cititorilor 


Educaţie juridică 


Aspecte legale ale dreptului cu privire la petiționare 


Conform Legii cu privire 
la petiţionare, prin petiție se 
înțelege orice cerere, recla- 
maţie, propunere, sesizare, 
adresată organelor de resort, 
inclusiv cererea prealabilă 
prin care se contestă un act 
administrativ sau nesoluțio- 
narea în termenul stabilit de 
lege a unei cereri. Cererea 
prealabilă se adresează orga- 
nului emitent. În cazul în care 
organul emitent are un organ 
ierarhic superior, cererea pre- 
alabilă poate fi adresată, la 
alegerea petiționarului, orga- 
nului emitent sau organului 
ierarhic superior. 
Petiționarul care 
nu este satisfăcut 
de răspunsul pri- 
mit la cererea pre- 
alabilă sau nu a 
primit un răspuns 
în termenul stabi- 
lit de lege este în 
drept să sesizeze 
instanța de con- 
tencios adminis- 
trativ competentă. 
Petiția se depune 
în scris sau în for- 
mă electronică în 
limba de stat sau 
într-o altă limbă 
în conformita- 
te cu Legea cu 
privire la funcți- 
onarea limbilor 
vorbite pe teritoriul Republi- 
cii Moldova. Petiţia în formă 
electronică trebuie să cores- 
pundă cerinţelor faţă de do- 
cumentul electronic, inclusiv 
aplicarea semnăturii digitale, 
în conformitate cu legislația 
în vigoare. 

Petiţiile ce țin de proble- 
mele securității naţionale, de 
drepturile şi interesele legiti- 
me ale unor grupuri largi de 
cetăţeni, ori care conțin pro- 
puneri privind modificarea le- 
gislaţiei, deciziilor organelor 
de stat, se adresează Preşe- 
dintelui Republicii Moldova, 
Parlamentului şi Guvernului. 
Petiţiile în care sînt abordate 
oricare alte probleme decît 
cele menţionate se adresează 
organelor sau persoanelor ofi- 
ciale, de a căror competență 
nemijlocită ţine soluționarea 
lor. Petiţiile în care este atacat 
un act, o decizie, o acţiune ori 
inacțiune a unui organ admi- 
nistrativ sau persoană oficia- 
lă, care au lezat drepturile şi 
interesele legitime ale petiţi- 
onarilor, se adresează organu- 
lui ierarhic superior de primă 
instanță. Petiţiile în care sînt 
atacate deciziile organizați- 
ilor care nu au organele lor 
superioare, precum şi deci- 
ziile executivelor raionale, 
primăriilor oraşelor de subor- 
donare republicană, se adre- 
sează instanţei de contencios 
administrativ. 

Petiţiile se examinează 
de către organele corespun- 
zătoare în termen de 30 de 
zile, iar cele care nu nece- 
sită o studiere şi examinare 
suplimentară — fără întârziere 
sau în termen de 15 zile de 
la data înregistrării. În cazuri 


deosebite, termenul de exa- 
minare poate fi prelungit de 
către conducătorul organului 
corespunzător cu cel mult 
o lună, fapt despre care este 
informat petiţionarul. Cere- 
rea prealabilă se examinează 
de către organul emitent sau 
ierarhic superior în termen 
de 30 de zile de la data înre- 
gistrării ei, decizia urmînd a 
fi comunicată de îndată peti- 
ționarului. Petiţiile (cererile) 
prin care se solicită o infor- 
maţie oficială se examinea- 
ză în termenele stabilite în 
legislaţia privind accesul la 


informaţie. Dacă petiția ține 
de competenţa altui organ, ea 
se expediază acestui organ în 
termen de 3 zile lucrătoare de 
la data înregistrării petiției, 
fapt despre care este informat 
petiționarul. Se interzice re- 


miterea  petiţiilor organe- 
lor sau persoanelor oficiale 
acțiunile ori deciziile cărora 
sînt atacate. Petiţiile trebuie să 
fie semnate de autor, indicîn- 
du-se numele, prenumele şi 
domiciliul. Petiţiile în formă 
electronică conţin informaţii 
privind numele, prenumele, 
domiciliul şi adresa electro- 
nică a petiționarului. Petiţiile 
care nu întrunesc condițiile 
menţionate se examinează de 
către organele corespunză- 
toare doar în cazul în care 
acestea conțin informaţii ce 
vizează securitatea națională 
şi ordinea publică. 

Petiţionarul are dreptul: 

a) să expună personal ar- 
gumente organului sau per- 
soanei oficiale care exami- 
nează petiția; 

b) să beneficieze de servi- 
ciile avocatului; 

c) să prezinte organului 
sau persoanei oficiale care 
efectuează examinarea mate- 
riale suplimentare ori să soli- 
cite organului sau persoanei 
oficiale de a cere aceste ma- 
teriale; 

d) să ia cunoştinţă de ma- 
terialele examinării; 

e) să primească  răs- 
puns în scris, oral sau în for- 
mă electronică despre rezul- 
tatele examinării; 

f) să ceară repararea pagu- 
bei în modul stabilit de legis- 
laţie. 

Organul sau persoana ofi- 


cială cărora le-au fost adre- 
sate petiţiile sînt obligate: 

a) să examineze petițiile, 
inclusiv cererile prealabile, în 
termenul stabilit de lege; 

b) să asigure restabilirea 
drepturilor lezate şi recu- 
perarea, în condiţiile legii, a 
prejudiciului cauzat; 

c) să asigure executarea 
deciziilor adoptate în urma 
examinării petițiilor. 

Organul emitent este în 
drept să respingă cererea 
prealabilă sau să o accep- 
te şi, după caz, să anuleze 
sau să modifice actul ad- 


ministrativ. Organul ierarhic 
superior este în drept să res- 
pingă cererea prealabilă sau 
să o accepte şi să anuleze ac- 
tul administrativ, în întregime 
sau în parte, să oblige organul 
ierarhic inferior să repună în 
drepturi persoana respecti- 
vă ori, după caz, să anuleze 
actul administrativ emis cu 
acordul său. În procesul exa- 
minării petiţiei nu se admite 
divulgarea informaţiilor pri- 
vind viaţa personală a petiţio- 
narului contra voinței lui sau 
a altor informaţii, dacă aces- 
tea lezează drepturile şi inte- 
resele lui legitime, precum şi 
a informaţiilor ce constituie 
secrete de stat. Nu se admi- 
te elucidarea unor informații 
privind personalitatea petiţi- 
onarului, dacă acestea nu se 
referă la conţinutul petiţiei. 
Rezultatul examinării se adu- 
ce la cunoştinţă petiționaru- 
lui în scris sau în formă elec- 
tronică, iar cu consimțămîntul 
lui — oral. Răspunsul trebuie 
să fie bazat pe materialele 
examinării şi să conţină tri- 
miteri la legislaţie. În cazul în 
care cerinţele expuse în pe- 
titie sînt recunoscute legale, 
organul sau persoana ofici- 
ală, care au adoptat decizia 
despre satisfacerea lor, sînt 
obligate să ia măsuri în ve- 
derea compensării prejudi- 
ciilor materiale, în condițiile 
legii, să soluţioneze problema 
responsabilității persoanelor 
vinovate de încălcarea legii. 
Petiţionarii care consideră că 
drepturile lor sînt lezate şi nu 
sînt de acord cu deciziile or- 
ganului sau persoanei oficiale 
care au examinat petiția au 
dreptul de a se adresa în in- 


stanţa de contencios adminis- 
trativ în termen de 30 de zile 
de la data comunicării deci- 
ziei, dacă, conform legii, se 
adresează direct în instanță, 
sau de la data primirii răs- 
punsului la cererea prealabilă, 
sau, în caz dacă în intervalul 
menţionat nu au primit răs- 
puns — din ziua cînd trebuiau 
să-l primească. Petiţionarul 
depune în instanţa de conten- 
cios administrativ, concomi- 
tent cu cererea, şi răspunsul 
organului sau persoanei ofici- 
ale care i-au refuzat restabili- 
rea dreptului. În cazul în care 
petiționarul nu a primit 
nici un răspuns în terme- 
nele stabilite, el va menţi- 
ona acest fapt în cererea 
depusă, iar instanța de 
contencios administrativ 
va cere răspunsul respec- 
tiv. Instanţa de contencios 
administrativ examinează 
cererea conform prevede- 
rilor Legii contenciosu- 
lui administrativ nr. 793- 
XIV din 10 februarie 
2000. Încălcarea ordinii 
oficial stabilite de organi- 
zare a lucrului cu petiţiile, 
precum şi a evidenţei sau 
păstrării lor de către per- 
soanele special desemna- 
te pentru aceasta, atrage 
după sine răspunderea 
disciplinară. În lipsa per- 
soanelor indicate, răspunde- 
rea disciplinară o poartă con- 
ducătorul organului respectiv. 
Refuzul neîntemeiat de a exa- 
mina petiția sau tărăgănarea 
examinării ei, adoptarea unor 
decizii ce contravin legisla- 
tiei, divulgarea informaţiilor 
privind viaţa personală a pe- 
tiționarului contra voinței lui 
atrage după sine răspundere 
administrativă. 

Persecutarea petiţionaru- 
lui în legătură cu înaintarea 
petiției ori cu exprimarea 
unor aprecieri critice ce se 
conțin în ea, dacă acestea au 
fost însoţite de abuz de putere 
sau abuz de serviciu, exces de 
putere sau depăşire a atribu- 
țiilor de serviciu, de atitudine 
neglijentă față de îndatoririle 
sale din partea persoanelor 
cu funcții de răspundere, în 
urma cărora au fost prejudici- 
ate considerabil drepturile pe- 
tiționarului, interesele de stat 
şi obşteşti atrage după sine 
răspundere penală. Petiţiile 
adresate a doua oară care nu 
conțin argumente ori infor- 
maţii noi nu se reexaminează, 
fapt despre care este informat 
în scris sau în formă electro- 
nică petiţionarul. 

Persoanele de stat de 
rang superior primesc peti- 
ționarii în audienţă în modul 
stabilit de ele, dar nu mai rar 
de o dată pe lună. Conducă- 
torii de ministere şi departa- 
mente organizează primirea 
petiționarilor nu mai rar de 
două ori pe lună, iar condu- 
cătorii organelor de autoad- 
ministrare locală, întreprinde- 
rilor, instituţiilor, organizați- 
ilor — nu mai rar de o dată pe 
săptămînă. 


La întrebări 
răspunde juristul 


Vitalie MODRÎNGĂ 


a 


f $ ) Care sînt categoriile de cetăţeni pe care îi | 


protejează statul prin asistență socială şi care 
sînt criteriile care stabilesc cine are dreptul de 
asemenea protecţie? De asemenea, vreau să 
ştiu dacă beneficiază de asistenţă socială lega- 
lă familiile cu mulți copii şi cu venituri foarte 


mici. 


p 


Potrivit articolului 7 din 
Legea asistenței sociale, de 
asistență socială benefici- 
ază persoanele şi familiile 
care, din cauza unor factori 
de natură economică, fizică, 
psihologică sau socială, nu 
au posibilitate să-şi asigure 
un nivel decent de viață, şi 
anume: 

a) copiii şi tinerii ale 
căror sănătate, dezvoltare şi 
integritate fizică, psihică sau 
morală sînt prejudiciate în 
mediul în care locuiesc; 

b) familiile care nu îşi 
îndeplinesc în mod cores- 
punzător obligațiile privind 
îngrijirea, întreținerea şi edu- 
carea copiilor; 

c) familiile fără venituri 
sau cu venituri mici; 

d) persoanele fără fa- 
milie care nu pot gospodări 
singure, care necesită îngri- 
jire şi supraveghere sau sînt 
incapabile să facă față ne- 
voilor sociomedicale; 

e) copiii cu dizabilități 
pînă la vîrsta de 18 ani; 

f) familiile cu mulți co- 
pii; 

g) familiile monoparenta- 
le cu copii; 

h) persoanele vîrstnice; 

i) persoanele cu dizabili- 
tăti; 

j) alte categorii de per- 
soane şi familii aflate în di- 
ficultate. 

Conform articolului 8 din 
aceeaşi lege, necesitatea în 
asistență socială a categori- 


Stimati cititori! 

Redacția va răspunde la întrebările Dvs. 
numai la prezentarea acestui cupon. 

Întrebarea trebuie formulată clar şi cît 
mai concis, pe o foaie aparte. 

Decupați cuponul şi, împreună cu între- 
barea Dvs., trimiteți-l pe adresa: Chişinău, 
2009, str. A. Mateevici nr. 60, bir. 222. 

ilor de persoane şi familii 
specificate la articolul 7 
este determinată de crite- 
riile stabilite de către Mi- 
nisterul Muncii şi Protecţiei 
Sociale, de comun acord cu 
Ministerul Finanțelor. Per- 
soanele şi familiile specifi- 
cate la articolul 7 au dreptul 
la alegerea liberă a formelor 
de asistență socială, în baza 
cererii depuse la autoritatea 
administrației publice loca- 
le. În baza aceluiaşi articol, 
dreptul la prestații şi servi- 
cii sociale se stabileşte în 
temeiul anchetei sociale şi al 
actelor care constată această 
necesitate. 

Serviciile sociale, pre- 
văzute de această lege, se 
acordă în baza consimţă- 
mîntului liber exprimat al 
persoanei care necesită spri- 
jin şi are discernămînt sau 
al reprezentantului ei legal, 
în cazul în care aceasta este 
lipsită de sau limitată în ca- 
pacitate de exercițiu. Bene- 
ficiarul de prestații şi/sau 
de servicii sociale, la rîndul 
său, este obligat să comu- 
nice în scris autorităţii care 
i-a stabilit acest drept despre 
orice eveniment de natură 
să conducă la modificarea, 
suspendarea sau încetarea 
dreptului. 

Conform articolului 8, 
dreptul la asistență socială 
nu eliberează persoana de 
responsabilitate pentru sine 
şi pentru propria familie. 


Cupon DREPTUL 


Numele, prenumele: 


Adresa: S 


(decembrie 2009, nr. 48(307) 


DREPTUL 


VINERI, 24 DECEMBRIE 2009 7 


~ Citaţii în judecată 


Judecătoria Economică de Circumscripţie solicită prezenta- 
rea obligatorie a reprezentantului SRL „Mixt- Mandatar”, pentru 
data de 28 decembrie 2009, ora 9.20, la şedinţa de judecată (bdul 
Ştefan cel Mare nr. 73, bir. 215) în calitate de pîrît la examinarea 
cauzei civile a SRL „Cariba-Agro” pivind încasarea datoriei. 

Judecător I. Gancear 

d 

Judecătoria Economică de Circumscripţie solicită prezen- 
tarea obligatorie a reprezentantului II „Bunduchi Svetlana” cu 
sediul în Cahul, str. Vasile Alecsandri nr. 77, pentru data de 28 
ianuarie 2010, ora 9.00, la şedinţa de judecată (bdul Ştefan cel 
Mare nr. 73, bir. 219) în calitate de pîrit pe cauza civiă intentată 
la cererea SRL „„Vichivalcom” mun. Chişinău. 

Prezenţa este obligatorie. In caz de neprezentare, cauza va fi 
examinată în lipsa părții absente. 


Judecător Z. Talpalaru 


.. 

Judecătoria Centru mun. Chişinău solicită prezentarea cet. 
Antonov Alexandru, pentru data de 21 ianuarie 2010, ora 14.00, 
la şedinţa de judecată (str. Bulgară nr. 43, bir. 47) în legătură cu 
examinarea cauzei civile la acţiunea lui Vitalie Dvorean privind 
încasarea datoriei. 


Judecător Constantin Urîtu 


.". 

Judecătoria Centru mun. Chişinău solicită prezentarea cet. 
Caftanat Virgil, a.n. 28.12.1985, cu ultimul domiciliu cunoscut 
în Chişinău, str. Pruncu nr. 2, pentru data de 2 februarie 2010, 
ora 14.00, la şedinţa de judecată (str. Bulgară nr. 43, bir. 67) 
unde va avea loc examinarea cauzei civile la cererea SA „Dona- 
ris Group” către SRL „Transelit” privind încasarea sumei. 

Judecător V. Braşoveanu 

d 

Judecătoria Buiucani mun. Chişinău, în conformitate cu art. 
108 CPC al RM, solicită prezentarea cet. Vîrlan Anatolie, pentru 
data de 12 ianuarie 2010, ora 9.00, la şedinţa de judecată (str. M. 
Viteazul nr. 2, bir. 505) în calitate de pîrît pe cauza civilă nr.2- 
4177/2009 privind încasarea datoriei. 


Judecător Galina Moscalciuc 


d 

Judecătoria Buiucani mun. Chişinău, în conformitate cu art. 
108 CPC al RM, solicită prezentarea reprezentantului Asociaţi- 
ei pentru Schimb de Experienţă a Tineretului, IDNO 40921017 
cu sediul în Chişinău, Piaţa Unirii Principatelor nr. 3, apt. 317, 
pentru data de 20 ianuarie 2010, ora 11.00, la şedinţa de jude- 
cată (str. M. Viteazul nr. 2, bir. 608) în calitate de pîrît pe cauza 
civilă la acțiunea lui Marcel Olan privind încasarea sumei de 
800 dolari SUA. 

Judecător Natalia Simciuc 
0 

Judecătoria Rîşcani mun. Chişinău solicită prezentarea cet. 
Loielo Antonino, cu ultimul domiciliu în Chişinău, str. lazului 
nr. 2/2, apt. 46, pentru data de 11 ianuarie, ora 9.00, la şedinţa de 
judecată (str. Kiev nr. 3, bir. 16) în calitate de pîrît pe cauza civilă 
la acţiunea cet. Iovu Alina privind desfacerea căsătoriei. 

Judecător Elena Cobzac 

d 

Judecătoria Botanica mun. Chişinău solicită prezentarea cet. 
a, AT Elena, pentru data de 1 februarie 2010, ora 9.30, la 
şedinţa de judecată (str. Zelinski nr. 13, bir. 17) în legătură cu 
examinarea cauzei civile la acţiunea SC „A meritrex-Prest” SRL 
către Bigovschi Elenas, Silitraru Ana privind încasarea datoriei. 

Juecător Viorica Mihaila 

0. 

Judecătoria Ciocana mun. Chişinău, în coformitate cu art. 
108 CPC al RM, solicită prezentarea cet. Secu Gheorghe, a.n. 
1949, pentru data de 14 ianuarie 2010, ora 11.00, la şedinţa de 
judecată (str. M. Sadoveanu nr. 24/1, bir. 303) în calitate de pî- 
T pe cauza civilă intentată de APLP 54/219 privind încasarea 

atoriei. 


Judecător Alexandru Spoială 


.". 

Judecătoria Ciocana mun. Chişinău, în coformitate cu art. 
299 CPC al RM, informează că în procedura de examinare a 
Judecătoriei Ciocana se află dosarul civil la cererea Direcţiei 
pentru Protecția Drepturilor Copilului sec. Ciocana către Oficiul 
Stării Civile sec. Ciocana privind declararea Elenei Morari Ghe- 
nadie ca fiind decedată. 

Instanţa solicită tuturor persoanelor, instituțiilor, organizați- 
ilor care deţin orice informaţie privind locul aflării cet. Morari 
Elena Ghenadie, născută la 08 aprilie 1974, originară din mun. 
Chişinău, Republica Moldova, cu ultimul domiciliu în Chişinău, 
str. N. Grigorescu nr. 7, apt. 2 care se solicită a fi declarată de- 
cedată, să fie comunicate instanței de judecată pînă la data de 28 
ianuarie 2010, ora 10.00 pe adresa: Chişinău, str. M. Sadoveanu 
nr. 24/1, bir. 318. 


Judecător Ala Mali 


d 
Judecătoria Nisporeni solicită prezentarea cet. Todorov Le- 
onid Vasile, domiciliat în satul Cioreşti, Nisporeni, pentru data 
de 12 ianuarie 2010, ora 9.00, la şedinţa de judecată (Nisporeni, 
str. Ion Vodă nr. 5, bir. 8) în calitate de pîrît pe cauza civilă nr. 
2-675/2009 intentată de SAR „Donaris Group” SA privind în- 
casarea datoriei. 
Preşedintele Judecătoriei 
.". 
Judecătoria Făleşti solicită prezentarea cet. Tescari Cristina, 
pentru data de 12 ianuarie 2010, ora 10.00, la şedinţa de judecată 
(Făleşti, str. 1 Mai nr. 14, bir. 10) în calitate de pîrît pe cauza 
civilă privind desfacerea căsătoriei. 
Judecător 


G. Şişcanu 


Lilia Trocin 
0. 

Judecătoria Economică de Circumscripţie, în conformitate 
cu art. 108 CPC al RM, solicită prezentarea reprezentantului 
OM „XML Lizing” SRL, pentru data de 26 ianuarie 2010, ora 
10.00, la şedinţa de judecată (bdul Ştefan cel Mare nr. 73, bir. 
207) în calitate de pîrît pe cauza civilă intentată de CIA „Asito” 
SA către OM „XML Lizing” SRL. 


Judecător N. Plugari 


+++ 


Judecătoria Economică de Circumscripţie, în conformitate 
cu art. 108 CPC al RM, solicită prezentarea reprezentantului 
SRL „Softcomputer Lux”, pentru data de 29 ianuarie 2010, ora 
9.00, la şedinţa de judecată (bdul Ştefan cel Mare nr. 73, bir. 213, 
et. 2) în calitate de pîrît la cererea SRL „Neomatrix” privind 
încasarea sumei de 39 599,28 lei. 

Prezenţa este obligatorie. În caz de neprezentare, cauza va fi 
examinată în lipsa părții absente. 
Judecător Ion Stepanov 

++e 

Judecătoria Economică de Circumscripţie, în conformitate 
cu art. 108 CPC al RM, solicită prezentarea reprezentantului SA 
„Carahasani-Vin”, pentru data de 29 ianuarie 2010, ora 10.40, 
la şedinţa de judecată (bdul Ştefan cel Mare nr. 73, bir. 213, et. 
2) în calitate de pîrît la cererea IM „Cosmic DAT” SRL privind 
încasarea sumei de 66 333, 24 lei. 

Prezenţa este obligatorie. În caz de neprezentare, cauza va fi 
examinată în lipsa părții absente. 

Judecător Ion Stepanov 
++e 

Judecătoria Centru mun. Chişinău solicită prezentarea cet. 
Lisovschi Lilia, pentru data de 26 ianuarie 2010, ora 14.00, la 
şedinţa de judecată (str. Bulgară nr. 43, bir. 47) în legătură cu 
examinarea cauzei civile la acțiunea ,„Ameritrex-Prest” SRL pri- 
vind încasarea penalității. 

Judecător Constantin Urîtu 
d 

Judecătoria Centru mun. Chişinău solicită prezentarea cet. 
Popov Vladislav, pentru data de 28 ianuarie 2010, ora 15.00, 
la şedinţa de judecată (str. Bulgară nr. 43, bir. 66) în calitate de 
reclamat pe cauza civilă la acţiunea cet. Popov Viorica privind 
desfacerea căsătoriei. 


Judecător A. Catană 


.. 

Judecătoria Buiucani mun. Chişinău, în conformitate cu art. 
108 CPC al RM, solicită prezentarea cet. Negru Igor Vasile, pen- 
tru data de 11 ianuarie 2010, ora 14.00, la şedinţa de judecată 
(str. M. Viteazul nr. 2, bir. 618) în calitate de pîrît pe cauza civilă 
la cererea SRL „„Transvicex”. 


Judecător S. Lazari 


++e 
Judecătoria Buiucani mun. Chişinău, în conformitate cu art. 
108 CPC al RM, solicită prezentarea cet. Petrachi Vladimer, 
pentru data de 11 ianuarie 2010, ora 9.30, la şedinţa de judecată 
(str. M. Viteazul nr. 2, bir. 618) în calitate de pîrît pe cauza civilă 
la cererea SA „IM CONSULTING GRUP”. 


Judecător S. Lazari 


+e 
Judecătoria Buiucani mun. Chişinău, în conformitate cu art. 
108 CPC al RM, solicită prezentarea cet. Matiuşenco Olga, pen- 
tru data de 11 ianuarie 2010, ora 10.00, la şedinţa de judecată 
(str. M. Viteazul nr. 2, bir. 505) în calitate de pîrît pe cauza civi- 
lă nr. 2-4684/2009 la cererea lui Matiuşenco Veaceslav privind 
desfacerea căsătoriei. 


Judecător Galina Moscalciuc 


-.". 

Judecătoria Buiucani mun. Chişinău, în conformitate cu art. 
108 CPC al RM, solicită prezentarea reprezentantului SC „PEN- 
TAX INFOGRUP” SRL, cu ultimul sediu cunoscut în Chişinău, 
str. Ion Neculce nr. 10, pentru data de 27 ianuarie 2010, ora 9.00, 
la şedinţa de judecată (str. M. Viteazul nr. 2, bir. 603) în cali- 
tate de pîrît pe cauza civilă intentată la acțiunea cet. Țuguţchi 
(Tiguţchi) Mihail privind încasarea prejudiciului material şi mo- 
ral. 

Prezenţa este obligatorie. In caz de neprezentare, cauza va fi 
examinată în lipsa părţii absente. 


Judecător Cojocaru Olga 


-.". 

Judecătoria Rîşcani mun. Chişinău solicită prezentarea cet. 
Dinjos Petru cu domiciliul în Chişinău, str. Calea Orheiului nr. 
107, apt. 6, pentru data de 22 ianuarie 2010, ora 13.00, la şedinţa 
de judecată (str. Kiev nr. 3, bir. 16) în calitate de pîrît pe cauza 
civilă intentată la acţiunea lui Pencov Dumitru privind apărarea 
dreptului de proprietate. 


Judecător Elena Cobzac 


-.". 

Judecătoria Rîşcani mun. Chişinău, în conformitate cu art. 
108 CPC al RM, solicită prezentarea cet. Chetrosan Igor, pentru 
data de 11 februarie 2010 februarie, ora 14.30, la şedinţa de 
judecată (str. Kiev nr. 3, bir. 14) în calitate de pîrît pe cauza 
civilă la acțiunea cet. Chetrosan Guliinara privind desfacerea 
căsătoriei. 


Judecător Nina Arabadji 


0. 

Judecătoria Rîşcani mun. Chişinău solicită prezentarea cet. 
Constantinov Andrei, pentru data de 22 februarie 2010, ora 9.00, 
la şedinţa de judecată (str. Kiev nr. 3, bir. 26) în calitate de pî- 
rît pe cauza civilă intentată la acţiunea SRL „„Moldasig” privind 
încasarea sumei în ordine de regres. 


Judecător Aliona Miron 


.". 

Judecătoria Ciocana mun. Chişinău solicită prezentarea cet. 
Paşcov Oleg Victor, pentru data de 22 ianuarie 2010, ora 10.00, 
la şedinţa de judecată (str. M. Sadoveanu nr. 24/1, bir. 307) în 
calitate de pîrît pe cauza civilă intentată de Direcţia Protecţie 
pentru Drepturile Copilului privind decăderea din drepturile pă- 
rinteşti. 


Judecător Ina Dutca 


A dd 
Judecătoria Botanica mun. Chişinău solicită prezentarea cet. 
Crasnuhin Vladimir cu sediul în Chişinău, bdul Dacia nr. 32, apt. 
42, pentru data de 19 ianuarie 2010, ora 9.00, la şedinţa de jude- 
cată (str. Zelinski nr. 13, bir. 24) în calitate de pîrît pe cauza civi- 
lă intentată de Emilianov Alexandru privind încasarea sumei. 
Vicepreşedintele 


judecătoriei Iurie Cotruţă 


Ad 

Judecătoria Economică de Circumscripţie, în conformitate 
cu art. 108 CPC al RM, solicită prezentarea reprezentantului 
SC „Transnord Grup”SRL, pentru data de 3 februarie 2010, ora 
10.20, la şedinţa de judecată (bdul Ştefan cel Mare nr. 73, bir. 
213, et. 2) în calitate de pîrît la cererea SRL „Privat-Trans” pri- 
vind încasarea sumei de 25 138,44 lei. 

Prezenţa este obligatorie. În caz de neprezentare, cauza va fi 
examinată în lipsa părții absente. 
Judecător Ion Stepanov 

.. 

Judecătoria Economică de Circumscripţie solicită prezen- 
tarea obligatorie a reprezentantului SRL „Amofarm Diverse”, 
pentru data de 21 ianuarie 2010, ora 14.00, la şedinţa de judecată 
(bdul Ştefan cel Mare nr. 73, bir. 215) în calitate de pîrît la exa- 
minarea cauzei civile a SRL „Mineli Babelus” pivind încasarea 
datoriei. E 

Prezenţa este obligatorie. În caz de neprezentare, cauza va fi 
examinată în lipsa părții absente. 


Judecător I. Gancear 


A dd 
Judecătoria Centru mun. Chişinău solicită prezentarea cet. 
Rebeja Ştefan cu domiciliul în Chişinău, str. Testemițanu nr. 
29/2, apt. 17, pentru data de 20 ianuarie 2010, ora 12.00, la şe- 
dinţa de judecată (str. Bulgară nr. 43, bir. 39) unde va avea loc 
examinarea cauzei civile la cererea cet. Rebeja Galina privind 
desfacerea căsătoriei. 


Judecător V. Efros 


0. 

Judecătoria Botanica mun. Chişinău solicită prezentarea cet. 
Razmeriţa Constantin, pentru data de 10 februarie 2010, ora 
15.30, la şedinţa de judecată (str. Zelinski nr. 13, bir. 17) în le- 
gătură cu examinarea cauzei civile la acțiunea lui Victor Osman 
către Denisenco Dmitrii privind încasarea prejudiciului cauzat. 

Juecător Viorica Mihaila 

-.. 

Judecătoria Drochia, în conformitate cu art. 108 CPC al 
RM, solicită prezentarea cet. Şchirco Vladislav Nicolae a.n. 
16.02.1978, domiciliat în satul Chetrosu, Drochia, pentru data 
de 20 ianuarie 2010, ora 9.00, la şedinţa de judecată (Drochia, 
str. 31 August 1989 nr. 7, bir. 1) în calitate de pîrît pe cauza civilă 
intentată la cererea cet. Şchirco Aliona Trofim privind decăderea 
din drepturile părinteşti. R 

Prezenţa este obligatorie. În caz de neprezentare, cauza va fi 
examinată în lipsa părții absente. 

Judecător Ilie Guriţanu 
d 

Judecătoria Soroca solicită prezentarea cet. Grigoraş Anato- 
lii Mihail, pentru data de 12 ianuarie 2010, ora 9.00, la şedinţa 
de judecată (Soroca, str. Independenţei nr. 62, bir. 1) în calitate 
de pîrît pe cauza civilă privind desfacerea căsătoriei. 

Judecător Alexandru Negru 

.". 

Judecătoria Soroca solicită prezentarea cet. Şcurac Fiodor 
Ivan, pentru data de 13 ianuarie 2010, ora 9.00, la şedinţa de 
judecată (Soroca, str. Independenţei nr. 62, bir. 1) în calitate de 
pîrît pe cauza civilă privind desfacerea căsătoriei. 

Judecător Alexandru Negru 

dd 

Judecătoria Ciocana mun. Chişinău solicită prezentarea 
cet. lawson Irina, pentru data de 26 ianuarie 2010, ora 9.30, 
la şedinţa de judecată (str. M. Sadoveanu nr. 24/1, bir. 307) pe 
cauza civilă intentată de Cojocaru Elena către Capral privind 
stabilirea şi separarea cotelor în proprietate comună. 

Judecător Ina Dutca 


Mai puţini infractori 
rintre tineri 


Participarea tinerilor la săvîrşirea crimelor este în con- 
inuă descreştere. Astfel, în 2008 ponderea tinerilor din nu- 
ărul total de infractori a constituit circa 58%, cu 4% față 
de anul 2000, relatează un sondaj al Biroului Naţional de 
Statistică. 

Potrivit BNS, cei mai înclinați spre săvîrşirea crimelor 
sînt adolescenţii. Furturile şi jafurile acoperă 70% din crime- 
le comise de aceştia. 

In ultimii ani se înregistrează o di- 
minuare a numărului de minori con- 
| damnaţi. Acesta a constituit, în 2008, 
circa 450 persoane, cu 217 mai puțin 
comparativ cu anul 2007. Potrivit ace- 
luiaşi sondaj, la 100 mii de minori cu 
vîrsta de 14-17 ani revin în medie 260 
minori condamnaţi. Această cifră s-a 
redus de 3,9 ori. Pentru aproape jumă- 
tate din minori a fost stabilită condam- 
narea condiționată, circa 23% au fost 
condamnaţi la închisoare, iar un sfert 
— la muncă neremunerată în folosul comunităţii. Din numărul 
total de deţinuţi în coloniile de corecție, mai mult de 2/3 sînt 
tineri în vîrstă de 20-29 ani. 

Informaţia a fost prezentată fără datele raioanelor din 
stînga Nistrului. Sondajul mai conţine date cu privire la situ- 
aţia demografică, încadrarea tinerilor în cîmpul muncii, mor- 
biditatea în rîndurile tinerilor. 

In RM tineri se consideră persoanele cu virsta cuprinsă 
ntre 15-29 ani. 

Aniversări 


Lilian DARII, 
lector universitar, magistru în drept, 
Facultatea de Drept USM — 30 de ani 

Mult stimate domnule Lilian Darii, 

Fie ca această zi de o semnificație aparte pentru 
dumneavoastră să vă insufle şi mai mult dorința de a 
trăi frumos viaţa, de a crea lucruri deosebite, astfel 
încît să atingeți cele mai înalte culmi de revelație su- 

fletească. Să vă păstraţi deosebitele calităţi cu care 
v-a înzestrat bunul Dumnezeu. lar anii care se vor 
perinda de acum încolo să vă aducă multă sănătate, 
clipe enorme de fericire şi bucurii nenumărate de la 
cei dragi inimii. 

La mulți ani! 


kkk 


Elena TVERDOHLEB, 
vicepreşedintele judecătoriei Briceni — 
55 de ani 


Mult stimată doamnă Elena Tverdohleb, 

Acum cînd marcați această frumoasă virstă, vă 
adresăm cordiale felicitări, sincere urări de bine şi 
sănătate. 

Vă dorim să aveți parte doar de clipe frumoa- 
se, trăite în deplină armonie spirituală alături de 
cei dragi inimii. Tenacitate, perseverenţă, succese şi 
realizări notorii în activitatea desfăşurată întri - 
jirea idealurilor dreptății. XE 

La mulți ani! 

kkk 

Zilele acestea şi-au aniversat ziua de naştere 
Rodica Ciobanu, doctor în filozofie, conferențiar 
universitar, Facultatea de Drept USM; Vlad Vlaicu, 
prodecan şi lector superior al Facultății de Drept 
USM; Nicolae Şova, magistru în drept, lector uni- 
versitar, Facultatea de Drept USM; Vlad Butna- 
ru, lector universitar în cadrul Facultății de Drept 
USM; Valentina Garabajiu, judecător Botanica; 
Ghenadie Liulca, judecător Soroca; Gheorghe Ba- 
lan, judecător Botanica; Ion Carp, judecător Călă- 
raşi; Valeriu Nichitov, judecător Soroca; Gheorghe 
Marchitan, judecător Căuşeni. 

Mult stimați omagiaţi, este o onoare pentru noi 
să vă adresăm sincere şi calde urări de sănătate. 
Apreciem străduința, devotamentul, abnegația, res- 
ponsabilitatea cu care vă îndepliniți obligațiile pe 
nobilul tărîm al justiției. 

Vă dorim să aveți parte de acum încolo doar de 
împliniri şi realizări care să vă întregească pe deplin 
fericirea. 

La mulți ani! 

l Cu profund respect, 
W membrii Consiliului de administraţie 

al Uniunii Juriştilor, 
Echipa Dreptul şi Revista națională de drept 


Echipa redacţiei Vă adresează un Apel de 
unire şi sprijin. Vă sîntem recunoscători că 
sînteţi abonaţii noştri şi susțineţi ziarul. 
Noi avem nevoie de acest ajutor şi vom 


rămîne alături de Dvs. 
Caleidoscop 


Magazin cu haine de Crăciun pentru căţei 


La Amsterdam şi-a deschis por- 
1 tile un magazin de lux, cu haine de 
Crăciun pentru căţei. Unul dintre cei 
mai bogaţi olandezi a mers alături de 
cățelul său, Queennie, la shopping. 
Cu această ocazie, garderoba patru- 
pedului s-a lărgit semnificativ cu hăi- 
nute roşii, ornate cu motive specifice 
Crăciunului, cu preţuri începînd de la 
150 de euro bucata. 


Divertis 


— * 

Felicitări de Crăciun şi de Anul Nou: fiţi alături de cei dragi 


Sărbătorile de iarnă sînt un prilej de a oferi ca- 
douri familiei şi apropiaților. Cadoul ales de dum- 
neavoastră trebuie să-i surprindă în mod plăcut pe 
cei dragi. Dacă nu puteţi fi alături de prieteni sau 
de familie cu ocazia sărbătorilor de iarnă, felicitările 
de Crăciun şi de Anul Nou vă ajuta să vă exprimați 
sentimentele. Internetul va oferă o gamă variată de 
felicitări virtuale animate menite să aducă bucurie 
în sufletele persoanelor dragi. Sfaturi şi soluţii pen- 
tru a alege cele mai frumoase felicitări virtuale! 


sărbătorile de iarnă 


„ Alegeţi felicitările virtuale potrivite pentru ef g 
pă 


Dacă sînteţi plecat din 
oraş în perioada sărbători- 
lor de iarnă, nu uitaţi de cei 
dragi! În cazul în care v-aţi 
plictisit să scrieți mesaje an 
de an, există şi alte soluţii: 
felicitările virtuale animate! 
Înainte de a face acest pas, 
asigurați-vă că destinatarii 
au acces la adresa lor de mail 
pe perioada vacanței de iar- 
nă. De cele mai multe ori, fe- 
licitările virtuale sînt însoțite 
de mesaje şi urări: tot ce tre- 
buie să faceţi este să alegeți 
mesajul şi felicitările anima- 
te potrivite. Şi pentru a face 
acest lucru, consultaţi oferta 
de felicitări on-line! După ce 
ați vizualizat mai multe feli- 
citări animate, nu va rămîne 
decît să le trimiteţi pe cele pe 
care dumneavoastră le consi- 
deraţi potrivite. 


Felicitările virtuale indi- 
cate ar fi cele care exprimă 
foarte bine atmosfera de iar- 
nă. O scrisoare din partea lui 
Moş Crăciun, un peisaj de iar- 
nă, o cabană la munte sau un 
brad de Crăciun încărcat de 
cadouri ar putea fi cîteva din 
felicitările virtuale pe care le 
puteţi trimite cu încredere. 
Dacă ştiţi că destinatarul este 
un iubitor de animale, alegeți 
felicitări virtuale cu animale: 
cu sigurantă, va fi un cadou 
frumos! 

Nu uitaţi nici de felici- 
tările de Anul Nou. Acestea 
trebuie să conţină imagini, 
urări şi mesaje haioase care 
să fie citite cu plăcere. Cele 
mai potrivite felicitări de 
Anul Nou ar fi cele care con- 
țin versuri sau rime pline de 
umor şi veselie. 


Înainte de a trimite o fe- 
licitare animată, trebuie să 
luaţi în calcul şi dorințele 
persoanelor la care va ajun- 
ge aceasta, dar şi relaţia pe 


ME S 

le transmit. Cu ajutorul unei 
felicitări on-line veți econo- 
misi timp şi nu veți mai fi ne- 
voit să compuneți dumnea- 
voastră mesajele pentru fe- 


care o aveți cu destinatarul. 
De exemplu, pentru a vă sur- 
prinde în mod plăcut şeful, 
nu este indicat să trimiteţi 
felicitări exagerat de haioa- 
se. Prietenii ar trebui sa fie 
cei mai potriviți destinatari 
pentru astfel de felicitări ani- 
mate. 

Felicitările virtuale de 
Crăciun şi Anul Nou prezin- 
tă şi alte avantaje, pe lîngă 
cel al sentimentelor pe care 


licitare: mesajul ce însoţeşte 
felicitarea poate fi ataşat cu 
un singur clic! 


Sfaturi Info-ghid: 

Surprindeți-i pe cei dragi 
cu cadouri inedite de Crăciun 
şi Anul Nou! Dacă nu puteți 
fi alături de ei în perioada 
sărbătorilor de iarnă, alegeți 
felicitările animate, o meto- 
dă excelentă de a vă exprima 
sentimentele! 


Tradiţii şi obiceiuri în perioada sărbătorilor de iarnă 


Cu ocazia sărbătorilor de iarnă, englezii decorează intrarea 
caselor cu ramuri verzi de brad, iar darurile sînt impărțite pe 26 
decembrie. În Norvegia, tradiţiile de Crăciun cer ca darurile să 
fie ascunse într-un sac cu paie, pus deasupra uşii destinatarului, 
iar în momentul cînd deschide uşa ele vor cădea peste el. In Gre- 
cia, masa de Crăciun nu se strînge seara. Se spune că în noaptea 
de Ajun, Isus va trece pe acolo şi va gusta din bucatele pregătite. 
Darurile de Crăciun sînt oferite mai mult oamenilor din spitale 
şi orfelinate şi mai puţin membrilor familiei. În Rusia, masa de 
Crăciun include friptura de gâscă şi porc. Ruşii cîntă colinde şi 
imnuri în ziua de Crăciun şi merg la biserică cu flori. În Islanda, 
există tradiţiile de Crăciun ca cei mici să fie vizitaţi de 13 Moşi 
Crăciuni cu exact 13 zile înainte de Crăciun. În Franţa, sărbă- 
torile de iarnă aduc celor mici cadouri în ghetuţe, iar pe masa 
de Crăciun există întotdeauna tradiționala prăjitură de ciocolată 
sub formă de buturugă. În Elveţia, are loc parada „ridichilor lu- 
minate” cu o lumînare aprinsă în mijloc. În Germania, veţi găsi 
întotdeauna pe masa de Crăciun castane prăjite, mere umplute 
cu marțipan, varză roşie şi găluşte împănate cu slănină. 


Daruri şi colinde de Crăciun 

În Austria, darurile de Crăciun puse sub brad vor fi des- 
chise numai după ce s-au servit bucatele tradiționale. În Ja- 
maica, colindele pe ritm de raggae însoțesc masa de Crăciun 
care include: orez, carne picantă de capră, carne de bou şi 
pui. În Danemarca, obiceiul de Crăciun cere ca darurile să fie 
împărţite de cei mai în vîrstă celor tineri. În Cuba, masa tra- 
dițională de Crăciun include: friptură de porc, fasole neagră 
servită cu orez şi plante Yuca sub formă de piure. În Australia, 
locuitorii nu au zăpadă aşa că renumita sanie trasă de reni a 
fost înlocuită cu o caleaşcă cu 8 canguri. Tradițiile de Crăciun 
din Cehia sînt cele mai infricoşătoare! Numărul persoanelor 
la cina de Crăciun trebuie să fie par, cel care se va ridica îna- 
inte de sfîrşit va muri în anul următor şi toate platourile vor 
fi aduse înainte de venirea invitaţilor. În Noua Zeelandă, veți 
găsi mereu pe masa de Crăciun budinca de stafide şi prăjitura 
Pavlov. În Spania, cei mici primesc cadouri de 2 ori pe an: pe 


26 decembrie şi pe 6 ianuarie. 


Meridian juridic 

Un preot din Marea Britanie sfătuieşte săracii 
să fure din magazine 

Un preot anglican din Marea Britanie i-a sfătuit pe credin- 
cioşi, în cursul unei slujbe, să fure din supermarketuri, suge- 
rînd că acest lucru este permis celor aflați în „situații dispera- 
te” pentru a nu muri de foame. 

Pastorul Tim Jones a spus că furtul din magazine este de 
preferat furtului prin efracție, thăriilor sau practicării prosti- 
tuției. Potrivit acestuia, credincioşii nu ar încălca astfel a opta 
poruncă („să nu furi”) deoarece le este permis celor „aflaţi în 
situaţii disperate să ia mîncare pentru a nu muri de foame”. 

Sfatul său a fost criticat ferm de poliţie şi de parlamentari. 
Părintele Jones, în vîrstă de 42 de ani, făcea referire la Fecioa- 
ra Maria şi la naşterea lui Iisus Hristos, discutînd în cele din 
urmă cît de dificil întîmpină persoanele sărace Crăciunul. 

„Sfatul meu, în calitate de preot creştin, este să fure din 
magazine” şi „i-aş îndemna să nu fure din magazine mici, de- 
ținute de familii, ci din lanţuri mari naţionale, ţinînd cont că 
(aceste) costuri vor fi plătite în cele din urmă de noi sub forma 


unor preţuri mai mari”, a afirmat el în cadrul slujbei oficiate 
în oraşul York. 


Jones le-a spus credincio- 
şilor „să nu ia mai mult decît 
au nevoie”. „Dau acest sfat cu 
inima grea. Nu vreau ca afir- 


te greşit ca un simplu îndemn 
[5] pentru a fura din magazine”, a 
Si adăugat el. 

Parlamentarul conservator 
Anne Mclntosh a pledat în Parlament pentru aplicarea unor 
sancțiuni mai dure asupra celor care fură din magazine deoa- 
rece, potrivit acesteia, „furtul din magazine este o infracţiune 
comisă împotriva întregii comunități locale şi a societății”. 
De asemenea, purtătorul de cuvînt al poliţiei din North York- 
shire a declarat că „furtul din magazine este o infracţiune şi 
Justificarea unei asemenea acţiuni în orice circumstanţe re- 

prezintă (un gest) foarte iresponsabil”. 

